\begin{RTL}
\NormalFont\ShortTitle{یونس}

{\MT یونس



\par }\ChapOne{1}{\SH هەڵاتنی یونس لە ئەرکەکەی
\par }
{\PP \VerseOne{1}فەرمایشتی یەزدان بۆ یونسی کوڕی ئەمیتەی\FTNT{*}{{\FR 1:1 }{\FT{بڕوانە دووەم پاشاکان 14‏:25.‏}}} هات، پێی فەرموو:

\VS{2}«هەستە بڕۆ بۆ شاری مەزنی نەینەوا و بانگەوازی دژایەتی بکە، چونکە خراپەکانیان بەرز بووەتەوە بۆ بەردەمم.»


\par }{\PP \VS{3}یونسیش بۆ ئەوەی لە یەزدان هەڵبێت دەستی بە گەشتێک کرد بۆ تەرشیش. سەرەتا چوو بۆ بەندەری یافا و کەشتییەکی دۆزییەوە کە دەچووە تەرشیش، کرێیەکەی دا و سوار بوو، بۆ ئەوەی لەگەڵیان بچێتە تەرشیش و خۆی لە ڕووی یەزدان بدزێتەوە.


\par }{\PP \VS{4}یەزدانیش بایەکی مەزنی بۆ سەر دەریاکە نارد و ڕەشەبایەکی مەزن لە دەریاکە هەڵیکرد، خەریک بوو کەشتییەکە پارچەپارچە بێت.

\VS{5}کەشتیوانەکان ترسان، هەریەکەیان هاواری بۆ خوداوەندەکەی خۆی کرد، ئەو شتانەی کە لەناو کەشتییەکەدا بوون فڕێیان دایە ناو دەریاکە، بۆ ئەوەی باری خۆیان سووک بکەن.

\par }{\PP کەچی یونس چوو بووە نهۆمی خوارەوەی کەشتییەکە و پاڵکەوتبوو، لە خەوێکی قووڵدا بوو.

\VS{6}سەرۆکی سەوڵ لێدەرەکان چووە لای و پێی گوت: «ئەوە بۆچی نوستوویت؟ هەستە هاوار بکە بۆ خوداوەندەکەت، بەڵکو ئاوڕمان لێ بداتەوە و لەناونەچین.»


\par }{\PP \VS{7}ئینجا کەشتیوانەکان بە یەکتریان گوت: «وەرن با تیروپشک بکەین، بۆ ئەوەی بزانین ئەم بەڵایە بەهۆی کێیە.» ئیتر تیروپشکیان کرد و کەوتە سەر یونس.


\par }{\PP \VS{8}لێیان پرسی: «پێمان بڵێ بەهۆی کێ تووشی ئەم بەڵایە بووین؟ ئیشت چییە و لەکوێوە هاتوویت؟ سەر بە چ خاکێکیت و لە چ نەتەوەیەکیت؟»


\par }{\PP \VS{9}ئەویش وەڵامی دانەوە: «من عیبرانیم و لە یەزدان دەترسم، خودای ئاسمان، ئەوەی دەریا و وشکانیی دروستکردووە.»


\par }{\PP \VS{10}پیاوەکان ترسێکی زۆریان لێ نیشت و لێیان پرسی: «بۆچی ئەمەت کرد؟» پیاوەکان زانییان کە لە یەزدان هەڵاتووە، چونکە پێشتر پێی گوتبوون.


\par }{\PP \VS{11}لێیان پرسی: «چیت لێ بکەین بۆ ئەوەی دەریاکە هێمن بێتەوە؟» چونکە دەریاکە زیاتر هەڵدەچوو.


\par }{\PP \VS{12}ئەویش وەڵامی دانەوە: «بمبەن و فڕێمبدەنە ناو دەریاکەوە، ئیتر دەریاکەتان لێ هێمن دەبێتەوە، چونکە من دەزانم بەهۆی منەوەیە ئەم ڕەشەبا مەزنەتان لەسەرە.»


\par }{\PP \VS{13}بەڵام پیاوەکان زیاتر و زیاتر سەوڵیان لێدەدا بۆ ئەوەی کەشتییەکە بگەڕێننەوە بۆ وشکانی، کەچی نەیانتوانی، چونکە دەریاکە زیاتر هەڵدەچوو.

\VS{14}ئیتر هاواریان بۆ یەزدان کرد و گوتیان: «ئای ئەی یەزدان، با لەناونەچین، لەبەر گیانی ئەم پیاوە خوێنی بێتاوانێک مەخەرە ئەستۆمان. ئەی یەزدان، ئەوەی ویستت کردت.»

\VS{15}ئینجا یونسیان گرت و فڕێیان دایە ناو دەریاکەوە، ئیتر هاژەی دەریاکە هێمن بووەوە.

\VS{16}پیاوەکان زۆر لە یەزدان ترسان و قوربانییان بۆ یەزدان سەربڕی و نەزریان\FTNT{†}{{\FR 1:16 }{\FT{نەزر: داوا لە خودا دەکرێت بۆ ئەنجامدانی کارێک و پابەند دەکرێت بە مەرجێکەوە. ئەگەر خودا ئەو کارە بکات، ئەوا دەرئەنجام ئەمیش ئەو کارە ئەنجام دەدات کە پێیەوە پابەندی کردووە. بڕوانە
}}{\XT{سەرژمێری 21‏:2‏}}{\FT{‏.‏}}} کرد.


\par }{\PP \VS{17}یەزدانیش ماسییەکی ئامادە کرد کە زۆر گەورە بوو بۆ ئەوەی یونس قووت بدات، ئیتر یونس سێ شەو و سێ ڕۆژ لەناو سکی ماسییەکەدا مایەوە.




\par }\Chap{2}{\SH نزای یونس
\par }
{\PP \VerseOne{1}یونس لەناو سکی ماسییەکەوە نزای بۆ یەزدانی پەروەردگاری خۆی کرد،

\VS{2}گوتی:

\par }{\Q «لە تەنگانەمدا هاوارم بۆ یەزدان کرد،

\par }{\QB وەڵامی دامەوە.

\par }{\Q لەناو سکی جیهانی مردووانەوە هاوارم کرد،

\par }{\QB گوێت لە دەنگم بوو.


\par }{\Q \VS{3}فڕێتدامە قووڵایی،

\par }{\QB لەناو جەرگەی دەریاکان،

\par }{\QB لافاو دەوری دام،

\par }{\Q شەپۆلەکانت بە لێشاو

\par }{\QB دایانپۆشیم.


\par }{\Q \VS{4}گوتم: ”لەبەرچاوت دەرکرام،

\par }{\QB بەڵام دەگەڕێمەوە

\par }{\QB بۆ تەماشاکردنی پەرستگای پیرۆزت.“


\par }{\Q \VS{5}ئاو دەوری دام، تاکو ئەوەی ترس گەیشتە گیانم،

\par }{\QB قووڵایی دەوری گرتم،

\par }{\QB گیای دەریا لەسەرم ئاڵا.


\par }{\Q \VS{6}هەتا بنی چیاکان شۆڕ بوومەوە،

\par }{\QB بۆ هەتاهەتایە لە زەوی بەندی کردم.

\par }{\Q ئەی یەزدانی پەروەردگارم،

\par }{\QB بەڵام تۆ ژیانی منت لە جیهانی مردووان هێنایە دەرەوە.


\par }{\BB \par }
{\Q \VS{7}«ئەی یەزدان، کاتێک گیانم شەکەت بوو،

\par }{\QB تۆم بیرکەوتەوە،

\par }{\Q نزاکەم گەیشتە لات،

\par }{\QB بۆ پەرستگای پیرۆزت.


\par }{\BB \par }
{\Q \VS{8}«ئەوانەی بتی پووچ دەپەرستن

\par }{\QB لە خۆشەویستی خودا بۆ خۆیان هەڵدەگەڕێنەوە.


\par }{\Q \VS{9}بەڵام من بە دەنگی ستایشەوە

\par }{\QB قوربانیت بۆ سەردەبڕم،

\par }{\Q ئەوەی نەزرم کردووە بەجێی دەهێنم.

\par }{\QB ڕزگاری لە یەزدانەوەیە.»


\par }{\PP \VS{10}ئینجا یەزدان فەرمانی بە ماسییەکە دا، ئەویش ڕشایەوە و یونسی فڕێدایە سەر وشکانی.




\par }\Chap{3}{\SH چوونی یونس بۆ نەینەوا
\par }
{\PP \VerseOne{1}ئینجا جارێکی دیکە فەرمایشتی یەزدان بۆ یونس هاتەوە، پێی فەرموو:

\VS{2}«هەستە بڕۆ بۆ شاری مەزنی نەینەوا، ئەو پەیامەی پێت دەفەرمووم پێی ڕابگەیەنە.»


\par }{\PP \VS{3}یونسیش بەو شێوەیەی یەزدان پێی فەرموو هەستا و چوو بۆ نەینەوا، نەینەواش شارێکی زۆر مەزن بوو، سەردانیکردنی پێویستی بە سێ ڕۆژ هەبوو.

\VS{4}یونس چووە ناو شارەکە. لە یەکەم ڕۆژەوە بانگەوازی کرد و گوتی: «چل ڕۆژی دیکە نەینەوا سەرەوژێر دەبێت.»

\VS{5}ئیتر خەڵکی نەینەوا باوەڕیان بە خودا هێنا، بانگەوازی ڕۆژووگرتنیان ڕاگەیاند و جلوبەرگی گوشیان\FTNT{*}{{\FR 3:5 }{\FT{لە کاتی ماتەمگێڕان و تۆبەکردندا جلوبەرگی لە گوش دروستکراویان لەبەرکردووە کە ئەزیەتی پێستیانی داوە.‏}}} پۆشی، لە گەورەیانەوە هەتا بچووکیان.


\par }{\PP \VS{6}کارەکە گەیشتەوە پاشای نەینەوا، ئەویش لەسەر تەختەکەی هەستا و کەواکەی لەبەر خۆی داکەند، جلوبەرگی گوشی پۆشی و لەسەر خۆڵەمێش دانیشت.

\VS{7}ئیتر لە نەینەوا جاڕدرا و گوترا:

\par }{\PMO بە فەرمانی پاشا و پیاوە گەورەکانی:

\par }{\PM نابێت نە خەڵک و نە ئاژەڵ، نە لە گاگەل نە لە مێگەل، هیچ بچێژن، مەهێڵن نان بخۆن و ئاو بخۆنەوە.

\VS{8}با خەڵک و ئاژەڵەکان جلوبەرگی گوش بپۆشن و زۆر لە خودا بپاڕێنەوە، با هەریەکە لە ڕێگا خراپەکانی و لە ستەمکارییەکەی بگەڕێتەوە.

\VS{9}کێ دەزانێت؟ بەڵکو خودا سزایەکە ڕەت بکاتەوە، کڵپەی تووڕەییەکەی دابمرکێتەوە و لەناونەچین.


\par }{\PP \VS{10}کاتێک خودا کارەکانی ئەوانی بینی کە لە ڕێگای خراپەکاری گەڕاونەتەوە، خودا پاشگەز بووەوە لەو خراپەیەی کە فەرمووبووی بەسەریان دەهێنێت، ئیتر نەیکرد.




\par }\Chap{4}{\SH تووڕەبوونی یونس بەهۆی بەزەیی یەزدان
\par }
{\PP \VerseOne{1}بەڵام ئەمە یونسی زۆر پەست کرد و ڕقی هەستا.

\VS{2}نزای بۆ یەزدان کرد و گوتی: «ئای ئەی یەزدان، ئایا ئەمە قسەی من نەبوو کە هێشتا لە خاکی خۆمدا بووم؟ لەبەر ئەوە هەوڵی هەڵاتنم دا بۆ تەرشیش، چونکە زانیم تۆ خودایەکی میهرەبانیت و بە بەزەییت، پشوودرێژیت و خۆشەویستییە نەگۆڕەکەت زۆرە، لە خراپەهێنان بەسەر خەڵکی پاشگەز دەبیتەوە.

\VS{3}ئێستاش ئەی یەزدان، گیانم لێ بستێنە، چونکە مردنم باشترە لە ژیانم.»


\par }{\PP \VS{4}یەزدانیش فەرمووی: «ئایا کارێکی باشە تووڕە بیت؟»


\par }{\PP \VS{5}ئینجا یونس لە شارەکە چووە دەرەوە و لە ڕۆژهەڵاتی شارەکە دانیشت، لەوێ کەپرێکی بۆ خۆی دروستکرد و لەژێر سێبەرەکەیدا دانیشت، بۆ ئەوەی ببینێت چی لە شارەکەدا ڕوودەدات.

\VS{6}یەزدانی پەروەردگاریش ڕووەکێکی ئامادە کرد و لەسەر یونس بەرزی کردەوە، هەتا ببێتە سێبەر لە سەری، بۆ ئەوەی لە خەمەکەی دەربازی بکات. یونسیش زۆر دڵی بە ڕووەکەکە خۆش بوو.

\VS{7}بەڵام خودا لە بەرەبەیاندا کرمێکی ئامادە کرد، کرمەکە لە ڕووەکەکەی دا و وشکی کرد.

\VS{8}لە کاتی خۆر هەڵاتندا خودا بایەکی ڕۆژهەڵاتی گەرمی ئامادە کرد، هەتاو لەسەری یونسی دا و گێژی کرد، ئەویش داوای مردنی بۆ خۆی کرد و گوتی: «مردنم باشترە لە ژیانم.»


\par }{\PP \VS{9}خوداش بە یونسی فەرموو: «ئایا کارێکی باشە لەبەر ڕووەکەکە تووڕە بیت؟»

\par }{\PP ئەویش گوتی: «بەڵێ، من ڕاستم. هەتا ئاستی مردن تووڕەم.»


\par }{\PP \VS{10}یەزدانیش فەرمووی: «تۆ دڵت بە ڕووەکەکە سووتا کە پێوەی ماندوو نەبوویت و بەخێوت نەکردووە، بە یەک شەو بوو، هەر بە یەک شەویش لەناوچوو.

\VS{11}ئەی باشە نەینەوا، ئەو شارە مەزنە کە زیاد لە سەد و بیست هەزار کەسی تێدایە، ڕاستیان لە چەپیان جیا ناکەنەوە، هەروەها ئەو هەموو ئاژەڵە زۆرەش کە تێیدایە، دڵم پێیان نەسووتێت؟»

\par }\end{RTL}
