\begin{RTL}
\NormalFont\ShortTitle{هۆشەع}

{\MT هۆشەع



\par }\ChapOne{1}{\PP \VerseOne{1}ئەمە ئەو پەیامەی یەزدانە کە لە سەردەمەکانی پاشایەتی عوزیا و یۆتام و ئاحاز و حەزقیای پاشایانی یەهودا بۆ هۆشەعی کوڕی بئێری هات، کە هاوسەردەمی یارۆڤعامی کوڕی یەهۆئاشی پاشای ئیسرائیل بوو.


\par }{\BB \par }
{\SH ژن و منداڵی هۆشەع
\par }
{\PP \VS{2}سەرەتا یەزدان لە ڕێگەی هۆشەعەوە پەیامی خۆی ڕاگەیاند، ئینجا بە هۆشەعی فەرموو: «بڕۆ ژنێکی سۆزانی بهێنە و با منداڵی زۆڵت\FTNT{*}{{\FR 1:2 }{\FT{زۆڵ: بیژی.‏}}} ببێت، چونکە خەڵکی خاکەکە وەک ژنێکی داوێنپیس ناپاکی بەرامبەر بە یەزدان کردووە.»

\VS{3}ئەویش گۆمەری کچی دیڤلایمی هێنا، سکی پڕ بوو، کوڕێکی لێ بوو.


\par }{\PP \VS{4}یەزدان بە هۆشەعی فەرموو: «ناوی بنێ یەزرەعیل، چونکە پاش کەمێکی دیکە بنەماڵەی یێهو سزا دەدەم، لەسەر ئەو خوێنەی کە لە یەزرەعیل ڕشتیان، پاشایەتی ئیسرائیلیش لەناودەبەم.

\VS{5}لەو ڕۆژەدا کەوانی ئیسرائیل لە دۆڵی یەزرەعیلدا دەشکێنم.»


\par }{\PP \VS{6}دیسان گۆمەر سکی پڕ بوو، کچێکی بوو. یەزدان بە هۆشەعی فەرموو: «ناوی لێ بنێ لۆڕوحامە\FTNT{†}{{\FR 1:6 }{\FT{واتای ناوەکەی (بەزەیی پێیدا نایەتەوە).‏}}}، چونکە چیتر بەزەییم بە بنەماڵەی ئیسرائیلدا نایەتەوە، لێیان خۆشنابم.

\VS{7}بەڵام بەزەییم بە بنەماڵەی یەهودا دێتەوە، بە کەوان، شمشێر یان جەنگ، ئەسپ و سوار ڕزگاریان ناکەم، بەڵکو بە یەزدانی پەروەردگاریان ڕزگاریان دەکەم.»


\par }{\PP \VS{8}لەدوای ئەوەی گۆمەر لۆڕوحامەی لە شیر بڕییەوە، دیسان سکی پڕ بوو و کوڕێکی بوو.

\VS{9}یەزدان فەرمووی: «ناوی لێ بنێ لۆعامی\FTNT{‡}{{\FR 1:9 }{\FT{واتای ناوەکەی (گەلی من نییە).‏}}}، چونکە ئێوە گەلی من نین و منیش بۆ ئێوە نابم.


\par }{\PP \VS{10}«بەڵام لە داهاتوودا ژمارەی نەوەکانی ئیسرائیل وەک لمی دەریا دەبێت کە ناپێورێن و ناژمێردرێن، لەو شوێنەی پێیان گوترا، ”ئێوە گەلی من نین،“ بە ”ڕۆڵەکانی خودای زیندوو“ ناودەبردرێن.

\VS{11}لەو کاتەدا نەوەی یەهودا و نەوەی ئیسرائیل یەکدەگرنەوە و یەک سەرۆک بۆ خۆیان دادەنێن، لەو خاکەی بۆی ڕاپێچ کراون سەردەکەون و دێنە دەرەوە، چونکە ڕۆژی یەزرەعیل گەورە دەبێت.»




\par }\Chap{2}{\PP \VerseOne{1}«بە براکانتان بڵێن: ”گەلی من،“ و بە خوشکەکانتان: ”بەر بەزەیی کەوتوو.“


\par }{\SH سزادان و چاککردنەوەی ئیسرائیل
\par }
{\PP \VS{2}«سەرزەنشتی دایکتان بکەن، سەرزەنشتی بکەن،

\par }{\QB چونکە ئەو ژنی من نییە و

\par }{\QB منیش مێردی ئەو نیم.

\par }{\Q بەدڕەوشتی لە ڕوخساری و

\par }{\QB ناپاکی لەنێوان مەمکەکانی داماڵێت.


\par }{\Q \VS{3}ئەگینا ڕووتوقووتی دەکەمەوە،

\par }{\QB وەک ئەو ڕۆژە ڕایدەگرم کە تێیدا لەدایک بووە؛

\par }{\Q وەک چۆڵەوانی لێ دەکەم،

\par }{\QB وەک خاکی وشکی لێ دەکەم،

\par }{\QB بە تینووێتی دەیمرێنم.


\par }{\Q \VS{4}بەزەییم بە منداڵەکانیدا نایەتەوە،

\par }{\QB چونکە زۆڵن.


\par }{\Q \VS{5}بێگومان دایکیان داوێنپیسی کردووە و

\par }{\QB بە بێ ئابڕوویی سکی پێیان پڕ بووە.

\par }{\Q ئەو گوتی: ”دوای دۆستەکانم دەکەوم،

\par }{\QB ئەوانەی نان و ئاو،

\par }{\QB خوری و کەتان، زەیت و خواردنەوەم پێدەدەن.“


\par }{\Q \VS{6}لەبەر ئەوە ڕێگاکەی بە دڕک پەرژین دەکەم،

\par }{\QB دیوارێک بە دەوریدا دروستدەکەم بۆ ئەوەی ڕێڕەوەکانی نەدۆزێتەوە.


\par }{\Q \VS{7}دوای دۆستەکانی دەکەوێت و پێیان ناگات،

\par }{\QB بەدوایاندا دەگەڕێت و نایاندۆزێتەوە.

\par }{\Q ئینجا دەڵێت:

\par }{\QB ”دەچم و وەک جاران دەگەڕێمەوە بۆ لای مێردەکەم،

\par }{\QB چونکە ئەو کاتم لە ئێستام باشتر بوو.“


\par }{\Q \VS{8}ئەو دانی پێدا نەناوە ئەوە من بووم کە

\par }{\QB دانەوێڵە و شەرابی نوێ و زەیتم پێیداوە،

\par }{\Q زێڕ و زیوم بۆی زیاد کردووە،

\par }{\QB بەڵام ئەوان بۆ بەعل بەکاریانهێنا.


\par }{\BB \par }
{\Q \VS{9}«لەبەر ئەوە دەگەڕێمەوە و دانەوێڵەکەم لە کاتی خۆیدا دەبەمەوە،

\par }{\QB شەرابە تازەکەشم لە کاتی خۆیدا.

\par }{\Q خوری و کەتانەکەم کە ڕووتییەکەی دادەپۆشن

\par }{\QB لەبەری دادەکەنم.


\par }{\Q \VS{10}ئێستا شوێنی شەرمی

\par }{\QB لەبەرچاوی خۆشەویستەکانیدا دەردەخەم،

\par }{\QB کەسیش لە دەستم فریای ناکەوێت.


\par }{\Q \VS{11}هەموو خۆشییەکانی ڕادەگرم:

\par }{\QB جەژن و سەرەمانگەکانی،

\par }{\QB شەممە و جەژنە دیاریکراوەکانی.


\par }{\Q \VS{12}ڕەزەمێو و هەنجیرەکانی تێکدەدەم،

\par }{\QB کە گوتی: ”ئەوانە کرێیەکەی منن، خۆشەویستانم پێیان داوم.“

\par }{\Q دەیانکەم بە دارستان و

\par }{\QB ئاژەڵی کێوی دەیانخوات.


\par }{\Q \VS{13}لەسەر ئەو ڕۆژانەی سزای دەدەم

\par }{\QB کە بخووری بۆ بەعلەکان دەسووتاند،

\par }{\Q بە خەزێم و خشڵەکانی خۆی دەڕازاندەوە،

\par }{\QB دوای خۆشەویستانی کەوت،

\par }{\QB بەڵام منی لەیاد کرد.»

\par }{\QD ئەوە فەرمایشتی یەزدانە.


\par }{\BB \par }
{\Q \VS{14}«لەبەر ئەوە بە زمانی شیرین

\par }{\QB دەیبەمە چۆڵەوانی و

\par }{\QB بە نەرمی قسەی لەگەڵدا دەکەم.


\par }{\Q \VS{15}لەوێ ڕەزەمێوەکانی دەدەمەوە،

\par }{\QB دۆڵی عاخۆر\FTNT{*}{{\FR 2:15 }{\FT{(عاخۆر) وشەیەکی عیبرییە بە واتای تێکدان. بڕوانە یەشوع بەشی 7.‏}}} دەکەم بە دەرگای هیوا.

\par }{\Q لەوێ وەک ڕۆژانی هەرزەکاری گۆرانی دەڵێت،

\par }{\QB وەک ڕۆژی سەرکەوتنی لە خاکی میسرەوە.»


\par }{\BB \par }
{\Q \VS{16}یەزدان دەفەرموێت: «لەو ڕۆژەدا دەبێت،

\par }{\QB پێم دەڵێیت: ”مێردەکەم“ و

\par }{\QB چیتر پێم ناڵێیت: ”گەورەم.“


\par }{\Q \VS{17}ناوی بەعلەکان لە دەمی دادەماڵم و

\par }{\QB ئیتر ناویان ناهێنێت.


\par }{\Q \VS{18}لەو ڕۆژەدا پەیمانێکیان بۆ دەبەستم

\par }{\QB لەگەڵ ئاژەڵی کێوی و باڵندەکانی ئاسمان و

\par }{\QB خشۆکەکانی زەوی.

\par }{\Q کەوان و شمشێر و جەنگ

\par }{\QB لە خاکەکەدا بنبڕ دەکەم و

\par }{\QB وایان لێ دەکەم بە ئاسوودەیی پاڵ بکەون.


\par }{\Q \VS{19}بۆ هەتاهەتایە بۆ خۆم نیشانت دەکەم و

\par }{\QB بە ڕاستودروستی و دادوەری،

\par }{\QB بە خۆشەویستی نەگۆڕ و بەزەیی بۆ خۆمت نیشان دەکەم.


\par }{\Q \VS{20}بە دڵسۆزییەوە بۆ خۆم نیشانت دەکەم و

\par }{\QB دان بە یەزداندا دەنێیت.


\par }{\BB \par }
{\Q \VS{21}«یەزدان دەفەرموێت:

\par }{\QB لەو ڕۆژەدا من کاردانەوەم دەبێت،

\par }{\Q من کاردانەوەم بەرامبەر بە ئاسمان دەبێت و

\par }{\QB ئەوانیش کاردانەوەیان بەرامبەر بە زەوی دەبێت،


\par }{\Q \VS{22}زەویش کاردانەوەی بەرامبەر بە دانەوێڵە و

\par }{\QB شەرابی نوێ و زەیت دەبێت،

\par }{\QB ئەوانیش کاردانەوەیان بەرامبەر بە یەزرەعیل\FTNT{†}{{\FR 2:22 }{\FT{یەزرەعیل: ناوێکی عیبری واتا (خودا دەیچێنێت).‏}}} دەبێت.


\par }{\Q \VS{23}لە خاکەکەدا بۆ خۆم دەیچێنم،

\par }{\QB بەزەییم دێتەوە بەوانەی کە فەرمووم ”بەزەییم پێیاندا نایەتەوە.“

\par }{\Q ئەوانەی کە پێیان دەگوترا ”گەلی من نین“ پێیان دەڵێم: ”ئێوە گەلی منن.“

\par }{\QB ئەوانیش دەڵێن: ”تۆ خودای ئێمەیت.“»




\par }\Chap{3}{\SH ئاشتبوونەوەی هۆشەع لەگەڵ ژنەکەی
\par }
{\PP \VerseOne{1}یەزدان پێی فەرمووم: «دیسان بڕۆ ژنەکەت خۆشبوێتەوە، هەرچەندە خاوەنی دۆستە و داوێنپیسە، وەک خۆشەویستی یەزدان بۆ نەوەی ئیسرائیل، ئەوانیش ڕوویان لە خوداکانی دیکە کردووە و نانی کشمیشیان\FTNT{*}{{\FR 3:1 }{\FT{نانی کشمیش بۆ بەعل پێشکەش دەکرا وەک سوپاسگوزاری بۆ دروێنە و خەرمان.‏}}} خۆشدەوێت.»


\par }{\PP \VS{2}منیش دیسان بە پازدە شاقل زیو و بارێک و دوو قەزناخ\FTNT{†}{{\FR 3:2 }{\FT{نزیکەی 330 کیلۆگرام.‏}}} جۆ کڕیمەوە،

\VS{3}پێم گوت: «ماوەیەکی درێژ لەگەڵ من دەژیت، بێ ئەوەی داوێنپیسی بکەیت و بۆ هیچ پیاوێک بیت، هەروەها منیش بە هەمان شێوە دەبم بۆت.»


\par }{\PP \VS{4}ئەمەش لەبەر ئەوەی ماوەیەکی درێژ نەوەی ئیسرائیل بەبێ پاشا یان میر، بەبێ قوربانی و بەردە تەرخانکراوەکان\FTNT{‡}{{\FR 3:4 }{\FT{بەردی بە ستوونی دانراو بۆ پەرستن. بڕوانە دواوتار 16‏:21‏-22.‏}}}، بەبێ ئێفۆد و تەرافیم\FTNT{§}{{\FR 3:4 }{\FT{ئێفۆد، لە
}}{\XT{دەرچوون 28‏:12‏}}{\FT{‏دا ئەم جلوبەرگە هێمای نوێنەرایەتی کاهین بوو بۆ گەلی خودا، بەڵام
{\TL{تەرافیم‏}} جۆرێک بت بووە لەناو ماڵەوە، لە شێوەی مرۆڤ بووە. دەشێت لەو سەردەمەدا گەلی ئیسرائیل لە نەریتی ئایینەکانی دیکەوە وەریانگرتبێ.‏}}} دەمێننەوە.

\VS{5}پاش ئەوە نەوەی ئیسرائیل دەگەڕێنەوە و ڕوو لە یەزدانی پەروەردگاریان و داودی پاشایان دەکەن، لە ڕۆژانی کۆتاییدا بە لەرزەوە ڕوو لە یەزدان و چاکەکەی دەکەن.




\par }\Chap{4}{\SH سکاڵا لە دژی ئیسرائیل
\par }
{\Q \VerseOne{1}ئەی نەوەی ئیسرائیل، گوێ لە فەرمایشتی یەزدان بگرن،

\par }{\QB چونکە یەزدان سکاڵای هەیە

\par }{\QB لە دانیشتووانی خاکەکە:

\par }{\Q «نە وەفاداری، نە خۆشەویستی نەگۆڕ،

\par }{\QB نە خواناسی لە خاکەکەدا هەیە.


\par }{\Q \VS{2}نەفرەتکردن و درۆ و کوشتن،

\par }{\QB دزی و داوێنپیسی،

\par }{\Q پەرەی سەندووە و

\par }{\QB خوێنڕشتن، خوێنڕشتنی بەدوادا دێت.


\par }{\Q \VS{3}لەبەر ئەوە خاکەکە شین دەگێڕێت و

\par }{\QB ئەوەی تێیدا نیشتەجێیە بەرەو نەمان دەچێت،

\par }{\Q بە ئاژەڵی کێوی و باڵندەی ئاسمانیشەوە،

\par }{\QB تەنانەت ماسی دەریاش لەناودەچێت.


\par }{\BB \par }
{\Q \VS{4}«بەڵام با کەس سکاڵا نەکات و

\par }{\QB کەسیش تاوانبار نەکرێت،

\par }{\Q چونکە گەلەکەی تۆ وەک ئەوانەن کە

\par }{\QB سکاڵا لە کاهین دەکەن.


\par }{\Q \VS{5}تۆش بە ڕۆژ تێکدەشکێیت و

\par }{\QB بە شەویش پێغەمبەر لەگەڵت تێکدەشکێت،

\par }{\Q منیش دایکت لەناودەبەم.


\par }{\QB \VS{6}گەلەکەم بەهۆی نەزانینەوە لەناوچووە.

\par }{\BB \par }
{\Q «لەبەر ئەوەی تۆ زانینت ڕەتکردەوە،

\par }{\QB منیش ڕەتت دەکەمەوە لەوەی کاهینیێتیم بۆ بکەیت.

\par }{\Q لەبەر ئەوەی فێرکردنەکانی خودای خۆتت لەیاد کرد،

\par }{\QB منیش نەوەکانت لەیاد دەکەم.


\par }{\Q \VS{7}ئەوەندەی کاهینەکان زیاد بوون،

\par }{\QB ئەوەندەش گوناهیان لە دژی من کرد،

\par }{\QB منیش شکۆیان دەگۆڕم بۆ شەرمەزاری.


\par }{\Q \VS{8}قوربانی گوناهی گەلەکەم دەخۆن و

\par }{\QB ئاواتەخوازن کە تاوان بکات.


\par }{\Q \VS{9}جا کاهین وەک گەل دەبێت،

\par }{\QB بەپێی ڕەفتارەکەی سزای دەدەم،

\par }{\QB کردەوەکانی بەسەر خۆیدا دەدەمەوە.


\par }{\BB \par }
{\Q \VS{10}«دەخۆن و تێر نابن،

\par }{\QB لەشفرۆشی دەکەن و زیاد نابن،

\par }{\Q چونکە وازیان لە یەزدان هێنا

\par }{\QB بۆ ئەوەی خۆیان تەرخان بکەن

\VS{11}بۆ لەشفرۆشی و

\par }{\Q بۆ شەرابی کۆن و شەرابی نوێ

\par }{\QB کە هزر و هۆشی گەلەکەی منی بردووە.


\par }{\Q \VS{12}گەلەکەم پرس بە بتە دارینەکەیان دەکەن،

\par }{\QB وەڵام لە گۆچانەکەی دەستی وەردەگرن،

\par }{\Q چونکە ڕۆحی لەشفرۆشی گومڕای کردوون و

\par }{\QB دڵسۆزی خودای خۆیان نین.


\par }{\Q \VS{13}لەسەر لووتکەی چیاکان قوربانی سەردەبڕن و

\par }{\QB لەسەر گردەکان بخوور دەسووتێنن،

\par }{\Q لەژێر دار بەڕوو و ئەسپیندار و دارەبەن،

\par }{\QB چونکە سێبەری باشە!

\par }{\Q لەبەر ئەوە کچەکانتان لەشفرۆشی دەکەن و

\par }{\QB بووکەکانیشتان داوێنپیسی.


\par }{\BB \par }
{\Q \VS{14}«کچەکانتان سزا نادەم

\par }{\QB کە لەشفرۆشی دەکەن و

\par }{\Q بووکەکانیشتان

\par }{\QB کە داوێنپیسی دەکەن،

\par }{\Q چونکە پیاوەکان خۆیان دەچنە پاڵ لەشفرۆشەکان و

\par }{\QB لەگەڵ لەشفرۆشەکان دەچنە نزرگەکان و قوربانی سەردەبڕن.

\par }{\QB گەلێک تێگەیشتنی نەبێت لەناودەچێت!


\par }{\BB \par }
{\Q \VS{15}«ئەی ئیسرائیل، ئەگەر تۆش داوێنپیسیت،

\par }{\QB بەڵام با یەهودا تاوان نەکات.

\par }{\BB \par }
{\Q «مەچن بۆ گلگال و

\par }{\QB سەرمەکەون بۆ بێت‌ئاڤن\FTNT{*}{{\FR 4:15 }{\FT{بێت‌ئاڤن: واتا (ماڵی بەدکاری) کە ناوێکی خراپە و ئەوان لەسەر بێت‌ئێلیان دانابوو. بێت‌ئێلیش واتا (ماڵی خودا).‏}}} و

\par }{\QB سوێند مەخۆن: ”بە یەزدانی زیندوو!“


\par }{\Q \VS{16}وەک نوێنگینێکی\FTNT{†}{{\FR 4:16 }{\FT{بە گوێرەکە مێینەیەک دەگوترێت کاتێک کە لە شیر دەبڕدرێتەوە، کە تەمەنی لە یەک ساڵ تێبپەڕێت.‏}}} کەللەڕەق

\par }{\QB ئیسرائیلیش کەللەڕەق بووە،

\par }{\Q ئیتر یەزدان چۆن بیانلەوەڕێنێت

\par }{\QB وەک بەرخ لە شوێنێکی پانوبەریندا؟


\par }{\Q \VS{17}ئەفرایم بە بتەکانەوە بەستراوەتەوە،

\par }{\QB وازی لێ بهێنن!


\par }{\Q \VS{18}تەنانەت خواردنەوەشیان تەواوبێت،

\par }{\QB هەر نوقومی لەشفرۆشییەکەیان دەبن،

\par }{\QB گەورەکانیان بە تەواوی حەزیان لە شەرمەزارییە نەک لە ڕێز.


\par }{\Q \VS{19}با لەژێر باڵەکانی خۆیدا دەیپێچێتەوە،

\par }{\QB بە قوربانییەکانیان شەرمەزار دەبن.




\par }\Chap{5}{\SH حوکمی سەر ئیسرائیل
\par }
{\Q \VerseOne{1}«ئەی کاهینەکان، گوێتان لەمە بێت!

\par }{\QB ئەی بنەماڵەی ئیسرائیل، سەرنج بدەن!

\par }{\Q ئەی ماڵی پاشا گوێ بگرن!

\par }{\QB حوکمەکە لە دژی ئێوەیە،

\par }{\Q چونکە ئێوە لە میچپا بوونە تەڵە،

\par }{\QB هەروەها تۆڕێکی ڕاخراویش بوون بەسەر تاڤۆر.


\par }{\Q \VS{2}یاخیبووان لە کوشتن قووڵبوونەوە،

\par }{\QB منیش هەموویان تەمبێ دەکەم.


\par }{\Q \VS{3}من ئەفرایم دەناسم و

\par }{\QB ئیسرائیلیش لە من شاردراوە نییە.

\par }{\Q ئەی ئەفرایم، ئێستا ڕێگای لەشفرۆشیت گرتووەتەبەر،

\par }{\QB ئیسرائیل گڵاو بووە.


\par }{\BB \par }
{\Q \VS{4}«کارەکانیان ڕێیان نادات

\par }{\QB بۆ لای خودای خۆیان بگەڕێنەوە،

\par }{\Q چونکە ڕۆحی لەشفرۆشی لە ناخیاندایە و

\par }{\QB ئەوان دان بە یەزداندا نانێن.


\par }{\Q \VS{5}لووتبەرزی ئیسرائیل بەرەوڕوو شایەتی لەسەر دەدات و

\par }{\QB ئیسرائیل و ئەفرایم بە تاوانەکانیان تێکدەشکێن،

\par }{\QB یەهوداش لەگەڵیاندا تێکدەشکێت.


\par }{\Q \VS{6}بە مەڕ و مانگاکانیانەوە دەڕۆن

\par }{\QB بۆ ئەوەی ڕوو لە یەزدان بکەن،

\par }{\Q بەڵام بۆیان دەرناکەوێت،

\par }{\QB چونکە لێیان دوور کەوتووەتەوە.


\par }{\Q \VS{7}ناپاکییان لە یەزدان کرد،

\par }{\QB چونکە منداڵی زۆڵیان\FTNT{*}{{\FR 5:7 }{\FT{زۆڵ: بیژی‏}}} بوو.

\par }{\Q ئێستا جەژنی سەرەمانگەکانیان

\par }{\QB خۆیان و کێڵگەکانیشیان دەخوات.


\par }{\BB \par }
{\Q \VS{8}«لە گیڤعادا کەڕەنا لێ بدەن و

\par }{\QB لە ڕامەش زوڕنا.

\par }{\Q لە بێت‌ئاڤن\FTNT{†}{{\FR 5:8 }{\FT{بێت‌ئاڤن: واتا ماڵی بەدکاری.‏}}} نەعرەتەی جەنگ بکێشن؛

\par }{\QB ”ئەی بنیامین، ئێمە لەدوای تۆین.“


\par }{\Q \VS{9}ئەفرایم وێران دەبێت

\par }{\QB لە ڕۆژی تەمبێکردندا.

\par }{\Q لەنێو هۆزەکانی ئیسرائیلدا

\par }{\QB ڕاستی ڕادەگەیەنم.


\par }{\Q \VS{10}میرانی یەهودا وەک ئەوانەن

\par }{\QB کە سنوور دەگوازنەوە،

\par }{\Q منیش تووڕەیی خۆم وەک باران

\par }{\QB بەسەریاندا هەڵدەڕێژم.


\par }{\Q \VS{11}ئەفرایم زۆرلێکراوە،

\par }{\QB بە حوکم تێکشکێنراوە،

\par }{\QB چونکە بڕیاری دا دوای بت بکەوێت.


\par }{\Q \VS{12}من بۆ ئەفرایم وەک مۆرانەم و

\par }{\QB وەک کلۆربوونیش بۆ بنەماڵەی یەهودا.


\par }{\BB \par }
{\Q \VS{13}«کاتێک ئەفرایم نەخۆشییەکەی خۆی بینی و

\par }{\QB یەهوداش ناسۆرەکەی خۆی،

\par }{\Q ئینجا ئەفرایم چووە لای ئاشور و

\par }{\QB بەدوای پاشا گەورەکەدا\FTNT{‡}{{\FR 5:13 }{\FT{مەبەستی لە پاشای ئاشورە.‏}}} ناردی.

\par }{\Q بەڵام ناتوانێت چارەسەرتان بکات و

\par }{\QB برینەکەتان لەسەر لاببات.


\par }{\Q \VS{14}من بۆ ئەفرایم وەک شێرم و

\par }{\QB بۆ بنەماڵەی یەهوداش وەک بەچکە شێر،

\par }{\Q چونکە من پارچەپارچەیان دەکەم و دەڕۆم،

\par }{\QB دەبەم و فریادڕەسیش نییە،


\par }{\Q \VS{15}دەڕۆم و دەگەڕێمەوە بۆ شوێنەکەی خۆم

\par }{\QB هەتا دان بە تاوانەکەیان دەنێن و

\par }{\Q ڕوویان لە من دەکەن،

\par }{\QB لە تەنگانەیاندا بە پەرۆشەوە ڕوویان لە من دەکەن.»




\par }\Chap{6}{\SH تۆبەنەکردنی ئیسرائیل
\par }
{\Q \VerseOne{1}«وەرن، با بگەڕێینەوە لای یەزدان،

\par }{\QB چونکە ئەو پارچەپارچەی کردووین و

\par }{\QB هەر ئەویش چارەسەرمان دەکات.

\par }{\Q ئەو برینداری کردووین و

\par }{\QB هەر ئەویش برینەکانمان ساڕێژ دەکات.


\par }{\Q \VS{2}دوای دوو ڕۆژ دەمانژیێنێتەوە،

\par }{\QB لە ڕۆژی سێیەمدا هەڵماندەستێنێتەوە

\par }{\QB بۆ ئەوەی ئێمە لەبەردەمیدا بژین.


\par }{\Q \VS{3}با دان بە یەزداندا بنێین،

\par }{\QB با تێبکۆشین بۆ ئەوەی دانی پێدا بنێین.

\par }{\Q بێگومان وەک چۆن ڕۆژ هەڵدێت

\par }{\QB ئاواش یەزدان دەردەکەوێت،

\par }{\Q وەک بارانی زستان دێتە لامان،

\par }{\QB وەک بەهارە باران کە زەوی ئاو دەدات.»


\par }{\BB \par }
{\Q \VS{4}«ئەی ئەفرایم، چیت لێ بکەم؟

\par }{\QB ئەی یەهودا، چیت لێ بکەم؟

\par }{\Q خۆشویستنی ئێوە وەک هەوری بەیانییان وایە،

\par }{\QB وەک ئەو شەونمەی بە زوویی دەڕوات.


\par }{\Q \VS{5}لەبەر ئەوە بە پێغەمبەران پارچەپارچەم کردن،

\par }{\QB بە وشەکانی دەمم ئێوەم کوشت،

\par }{\QB حوکمەکەشم وەک ڕووناکی دەرکەوت،


\par }{\Q \VS{6}چونکە میهرەبانیم دەوێ نەک قوربانی،

\par }{\QB لەلای من خواناسی لە قوربانی سووتاندن گرنگترە.


\par }{\Q \VS{7}بەڵام ئەوان وەک ئادەم سەرپێچی پەیمانیان کرد،

\par }{\QB لەوێدا ناپاکییان لە من کرد.


\par }{\Q \VS{8}گلعاد شاری خراپەکارانە و

\par }{\QB بە خوێن پێپەستە.


\par }{\Q \VS{9}وەک چۆن جەردە بۆسە بۆ کەسێک دەنێنەوە،

\par }{\QB ئاواش دەستەی کاهینەکان،

\par }{\Q لە ڕێگادا ڕووەو شەخەم خەڵک دەکوژن،

\par }{\QB بەدڕەوشتی ئەنجام دەدەن.


\par }{\Q \VS{10}لە بنەماڵەی ئیسرائیلدا کارێکی تۆقێنەر دەبینم،

\par }{\QB لەوێدا ئەفرایم لەشفرۆشی دەکات،

\par }{\QB ئیسرائیل گڵاوە.


\par }{\BB \par }
{\Q \VS{11}«تۆش ئەی یەهودا،

\par }{\QB ڕۆژی لێپێچینەوەت بۆ دیاریکراوە.

\par }{\BB \par }
{\Q «هەر کاتێک بمەوێت ڕاپێچکراوانی گەلەکەم دەگەڕێنمەوە\FTNT{*}{{\FR 6:11 }{\FT{گەڕاندنەوە لە ڕاپێچکراوی هێمایەک بووە بۆ نوێکردنەوەی بەختەوەری.‏}}}،




\par }\PoetryChap{7}{\Q \VerseOne{1}کاتێک ئیسرائیلم چارەسەر دەکرد،

\par }{\Q تاوانی ئەفرایم ئاشکرا بوون،

\par }{\QB هەروەها خراپەی سامیرە.

\par }{\Q فێڵیان کرد،

\par }{\QB دز چووە ژوورەوە و

\par }{\QB جەردەکانیش لە دەرەوە تاڵانیان کرد،


\par }{\Q \VS{2}بەڵام لە دڵی خۆیاندا بیر لەوە ناکەنەوە

\par }{\QB کە من هەموو خراپەکەی ئەوانم لەبیرە.

\par }{\Q ئێستا کردەوەکانیان دەوریان دەدات،

\par }{\QB لە بەرچاومدان.


\par }{\BB \par }
{\Q \VS{3}«بە خراپەکەیان پاشا دڵخۆش دەکەن و

\par }{\QB بە درۆکانیشیان میر.


\par }{\Q \VS{4}هەموو داوێنپیسن

\par }{\QB وەک تەنوورێکی گەرمکراون

\par }{\Q کە نانەواکە ئاگرەکەی گڕ نادات،

\par }{\QB لە کاتی هەویر شێلانەوە هەتا کاتی هەڵهاتنی.


\par }{\Q \VS{5}لە ڕۆژی جەژنی پاشاماندا،

\par }{\QB میر نەخۆش دەکەون، لەبەر شەراب تایان لێ دێت،

\par }{\QB پاشا لەگەڵ گاڵتەجاڕان دەست تێکەڵ دەکات.


\par }{\Q \VS{6}دڵیان وەک ناخی تەنوورە،

\par }{\QB بە فرتوفێڵ لە پاشا نزیک دەبنەوە.

\par }{\Q قینیان بە درێژایی شەو کپ دەبێت و

\par }{\QB بۆ بەیانی وەک ئاگرێکی گڕ گرتوو گەرمە.


\par }{\Q \VS{7}هەموویان وەک تەنوور گەرمن،

\par }{\QB دادوەرەکانی خۆیان دەخۆن،

\par }{\Q هەموو پاشاکانیان دەکەون،

\par }{\QB کەسیان تێدا نییە نزا بۆ من بکات.


\par }{\BB \par }
{\Q \VS{8}«ئەفرایم تێکەڵ بە گەلان دەبێت.

\par }{\QB ئەفرایم بووە بە کولێرەیەکی هەڵنەگەڕاوە.


\par }{\Q \VS{9}بێگانەکان هێزەکەی دەخۆن و

\par }{\QB ئەویش پێی نازانێت.

\par }{\Q قژی ماشوبرنج بووە و

\par }{\QB ئەویش پێی نازانێت.


\par }{\Q \VS{10}لووتبەرزی ئیسرائیل بەرەوڕوو شایەتی لەسەر دەدات،

\par }{\QB لەگەڵ هەموو ئەوەشدا

\par }{\Q ناگەڕێنەوە بۆ لای یەزدانی پەروەردگاری خۆیان و

\par }{\QB بەدوایدا ناگەڕێن.


\par }{\BB \par }
{\Q \VS{11}«ئەفرایم وەک کۆترێکی لێهاتووە،

\par }{\QB گێل و بێ مێشک،

\par }{\Q بانگی میسر دەکەن و

\par }{\QB بۆ لای ئاشور دەچن.


\par }{\Q \VS{12}کاتێک دەڕۆن، تۆڕەکەم بەسەریاندا هەڵدەدەم،

\par }{\QB وەک باڵندەی ئاسمان دایاندەگرم.

\par }{\Q کاتێک کۆدەبنەوە تەمبێیان دەکەم

\par }{\QB بەگوێرەی ئەوەی دەیبیستم.


\par }{\Q \VS{13}قوڕبەسەریان، چونکە لە من هەڵاتن!

\par }{\QB ماڵوێرانی بۆیان، چونکە لێم یاخی بوون!

\par }{\Q من دەیانکڕمەوە،

\par }{\QB بەڵام ئەوان درۆم بۆ هەڵدەبەستن.


\par }{\Q \VS{14}کاتێک لەسەر جێگاکانیان دەناڵێنن

\par }{\QB لە دڵەوە هاوارم بۆ ناکەن.

\par }{\Q بۆ دانەوێڵە و شەراب کۆدەبنەوە،

\par }{\QB لە من هەڵدەگەڕێنەوە.


\par }{\Q \VS{15}من فێرم کردن و بازووی ئەوانم بەهێز کرد،

\par }{\QB بەڵام ئەوان لە دژی من بیر لە خراپە دەکەنەوە.


\par }{\Q \VS{16}دەگەڕێنەوە، بەڵام نەک بۆ لای خودای هەرەبەرز،

\par }{\QB وەک کەوانێکی ناڕێکیان لێدێت.

\par }{\Q لەبەر قینی زمانیان ڕابەرانیان بە شمشێر دەکوژرێن.

\par }{\QB لەبەر ئەمە لە میسر دەبنە گاڵتەجاڕ.




\par }\Chap{8}{\SH دورینەوەی گەردەلوول
\par }
{\Q \VerseOne{1}«کەڕەنا ببە بۆ دەمت!

\par }{\QB هەڵۆیەک هاتە سەر ماڵی یەزدان،

\par }{\Q لەبەر ئەوەی پەیمانەکەی منیان شکاند و

\par }{\QB لە فێرکردنەکانم یاخی بوون.


\par }{\Q \VS{2}هاوار بۆ من دەکەن:

\par }{\Q ”ئەی خودای ئێمە، ئێمەی ئیسرائیل دانت پێدا دەنێین!“


\par }{\Q \VS{3}بەڵام ئیسرائیل بێزی لە چاکە بووەوە،

\par }{\QB لەبەر ئەوە دوژمن ڕاوی دەنێت.


\par }{\Q \VS{4}ئەوان پاشایان دانا، بەڵام لە منەوە نەبوو،

\par }{\QB میریان دانا، کە من نایانناسم.

\par }{\Q لە زێڕ و زیوەکانیان بتیان بۆ خۆیان دروستکرد،

\par }{\QB بۆ لەناوچوونیان.


\par }{\Q \VS{5}ئەی سامیرە، بتە گوێرەکەکەت بەلاوە بنێ!

\par }{\QB تووڕەییم بەسەریاندا دەجۆشێت.

\par }{\Q هەتا کەی ناتوانن خۆیان بێگەرد ڕابگرن؟


\par }{\QB \VS{6}هەروەها ئەوانیش هەر لە ئیسرائیلن!

\par }{\Q وەستایەک ئەم بتەی دروستکردووە، نابێتە خودا.

\par }{\QB گوێرەکەکەی سامیرە پارچەپارچە دەبێت.


\par }{\BB \par }
{\Q \VS{7}«ئەوان با دەچێنن و

\par }{\QB گەردەلوول دەدورنەوە.

\par }{\Q چێنراوێک کە بەروبوومی نییە و

\par }{\QB ئاردی لێ دروستناکرێت و

\par }{\Q ئەگەر دروستیش کرا

\par }{\QB بێگانەکان هەڵیدەلووشن.


\par }{\Q \VS{8}ئیسرائیل هەڵلووشرا!

\par }{\QB ئێستا لەنێو نەتەوەکاندا

\par }{\QB وەک قاپێکیان لێ هاتووە کە هیچ سوودی نییە.


\par }{\Q \VS{9}وەک کەرەکێوییەکی تاک و تەنها

\par }{\QB چوونە ئاشور.

\par }{\QB ئەفرایم خۆی بە چەند دۆستێک فرۆشتووە.


\par }{\Q \VS{10}هەرچەندە ئەوان لەنێو نەتەوەکان خۆیان فرۆشتووە،

\par }{\QB بەڵام ئێستا من کۆیان دەکەمەوە،

\par }{\QB ئینجا ئەوان لەژێر باری پاشای توانادار\FTNT{*}{{\FR 8:10 }{\FT{مەبەست لە پاشای ئاشورە.‏}}} دەفەوتێن.


\par }{\BB \par }
{\Q \VS{11}«هەرچەندە ئەفرایم قوربانگاکانی قوربانی گوناهی زۆر کرد،

\par }{\QB بۆی بوونە قوربانگای گوناهکردن.


\par }{\Q \VS{12}شتی زۆری بۆ دەنووسم کە پەیوەستە بە فێرکردنەکانم،

\par }{\QB بەڵام ئەو بە نامۆیان دادەنێت.


\par }{\Q \VS{13}قوربانیم پێشکەش دەکەن و

\par }{\QB خۆیان گۆشتەکەی دەخۆن،

\par }{\QB بەڵام یەزدان پێیان ڕازی نییە.

\par }{\Q ئێستا تاوانەکەیان دەهێنێتەوە یاد و

\par }{\QB سزای گوناهەکانیان دەدات:

\par }{\QB ئەوان دەگەڕێنەوە میسر.


\par }{\Q \VS{14}ئیسرائیل دروستکەری خۆی لە یاد کرد و

\par }{\QB چەندین کۆشکی بنیاد نا،

\par }{\QB یەهوداش شارە قەڵابەندەکان.

\par }{\Q بەڵام من ئاگر دەنێرمە سەر شارەکانی

\par }{\QB ئینجا قەڵاکانی دەخوات.»




\par }\Chap{9}{\SH سزای ئیسرائیل
\par }
{\Q \VerseOne{1}ئەی ئیسرائیل، وەک گەلان

\par }{\QB دڵخۆش و شاد مەبە،

\par }{\Q چونکە ناپاکیت لە خودای خۆت کرد،

\par }{\QB حەزت لە کرێی لەشفرۆشی کرد

\par }{\QB لەسەر هەموو جۆخینەکان\FTNT{*}{{\FR 9:1 }{\FT{جۆخین یان سەرخەرمان ئەو زەوییە تەرخانکراوەیە کە لەلایەن وەرزێر و جوتیارەوە بەکارهێنراوە بۆ کوتانی دانەوێڵە لەسەری لەدوای کۆکردنەوەی لە کێڵگە.‏}}}.


\par }{\Q \VS{2}جۆخین و گوشەرەکانیان بەشیان ناکات،

\par }{\QB شەرابی نوێش بەشیان ناکات.


\par }{\Q \VS{3}لە خاکی یەزدان نیشتەجێ نابن،

\par }{\QB بەڵکو ئەفرایم بۆ میسر دەگەڕێتەوە و

\par }{\QB لە ئاشوردا خواردنی گڵاو دەخۆن.


\par }{\Q \VS{4}شەرابی پێشکەشکراو بۆ یەزدان ناڕژێنن و

\par }{\QB قوربانییەکانیان دڵی خۆش ناکەن.

\par }{\Q ئەو قوربانییانە بۆ ئەوان وەک نانی ماتەمە و

\par }{\QB هەرکەسێک لێی بخوات گڵاو دەبێت.

\par }{\Q نانەکەیان بۆ خۆیانە و

\par }{\QB ناچێتە ناو ماڵی یەزدانەوە.


\par }{\BB \par }
{\Q \VS{5}لە ڕۆژی دیاریکراودا چی دەکەن،

\par }{\QB لە ڕۆژی جەژنی یەزدان؟


\par }{\Q \VS{6}تەنانەت ئەوەی لە وێرانی هەڵدێت،

\par }{\QB میسر کۆیان دەکاتەوە و

\par }{\QB مەمفیس لە گۆڕیان دەنێت.

\par }{\Q دڕکوداڵ گەنجینە زیوەکانیان بە میرات دەگرێت و

\par }{\QB وشترالووک لە ماڵەکەیاندا دەبێت.


\par }{\Q \VS{7}ڕۆژانی لێپرسینەوە بەڕێوەن،

\par }{\QB ڕۆژانی سزا بەڕێوەن.

\par }{\QB با ئیسرائیل ئەمە بزانێت.

\par }{\Q لەبەر زۆری تاوانەکەت و

\par }{\QB زۆری کێشمەکێشت،

\par }{\Q پێغەمبەر بە گێل سەیر دەکەیت و

\par }{\QB مرۆڤی ڕۆحیش بە شێت.


\par }{\Q \VS{8}پێغەمبەرەکە لەگەڵ خوداکەم چاودێری ئەفرایمە،

\par }{\QB بەڵام لە هەموو ڕێڕەوەکانی تەڵەیان نایەوە،

\par }{\QB کێشمەکێشیش لە ماڵی خوداکەیەتی.


\par }{\Q \VS{9}ئەوان نوقوم بوون،

\par }{\QB وەک ڕۆژانی گیڤعا گەندەڵ بوون،

\par }{\Q خودا تاوانەکەیان دەهێنێتەوە بیری خۆی و

\par }{\QB لەسەر گوناهەکانیان سزایان دەدات.


\par }{\BB \par }
{\Q \VS{10}«ئیسرائیلم دۆزییەوە

\par }{\QB وەک ترێ لە چۆڵەوانی،

\par }{\Q لە سەرەتادا باوباپیرانتانم بینی

\par }{\QB وەک نۆبەرەی بەری دار هەنجیرێک.

\par }{\Q بەڵام ئەوان هاتن بۆ بەعل‌پەعۆر و

\par }{\QB خۆیان بۆ خوداوەندی شەرمەزاری تەرخان کرد،

\par }{\QB ئەوان وەک ئەو خوداوەندەی کە خۆشیان دەویست قێزەون بوون.


\par }{\Q \VS{11}ئەفرایمیش شکۆمەندییەکەی وەک باڵندە دەفڕێت،

\par }{\QB نە لەدایکبوون و نە سکپڕی و نە دروستبوونی کۆرپەلە.


\par }{\Q \VS{12}تەنانەت ئەگەر منداڵەکانیشیان پەروەردە بکەن،

\par }{\QB جەرگسووتاویان دەکەم بۆ ئەوەی هیچ مرۆڤێک نەبێت.

\par }{\Q قوڕبەسەریان

\par }{\QB کاتێک پشتیان تێدەکەم.


\par }{\Q \VS{13}ئەفرایم دەبینم، وەک شاری سورە

\par }{\Q لە لەوەڕگا ڕواوە،

\par }{\Q بەڵام ئەفرایم منداڵەکانی

\par }{\QB بۆ بکوژ دەهێنێتە دەرەوە.»


\par }{\BB \par }
{\Q \VS{14}ئەی یەزدان، بیاندەرێ،

\par }{\QB چییان پێدەدەیت؟

\par }{\Q منداڵدانێکی لەباربردە و

\par }{\QB دوو مەمکی وشک.


\par }{\BB \par }
{\Q \VS{15}«لەبەر هەموو خراپەکانیان لە گلگال

\par }{\QB من لەوێدا قێزم لێیان بووەوە.

\par }{\Q لەبەر کردەوە خراپەکانیان

\par }{\QB لە ماڵی خۆم دەریاندەکەم.

\par }{\Q ئیتر خۆشم ناوێن،

\par }{\Q هەموو میرەکانیان یاخین.


\par }{\Q \VS{16}ئەفرایم هەڵپڕووکاوە،

\par }{\QB ڕەگیان وشک بوو،

\par }{\QB بەر ناگرن.

\par }{\Q ئەگەر منداڵیشیان ببێت،

\par }{\QB منداڵە خۆشەویستەکانی سکیان دەمرێنم.»


\par }{\BB \par }
{\Q \VS{17}خوداکەم ڕەتیان دەکاتەوە،

\par }{\QB چونکە گوێیان لێی نەگرت،

\par }{\QB لەبەر ئەوە لەنێو نەتەوەکاندا وێڵ دەبن.


\par }{\BB \par }


\PoetryChap{10}{\Q \VerseOne{1}ئیسرائیل دار مێوێکی پەل بڵاو بوو،

\par }{\QB بۆ خۆی بەری دەگرت.

\par }{\Q بەپێی زۆری بەروبوومەکەی،

\par }{\QB قوربانگای زۆر کرد.

\par }{\Q بەپێی باشی خاکەکەی،

\par }{\QB بەردە تەرخانکراوەکانی جوانتر کرد.


\par }{\Q \VS{2}دڵیان فریودەر بوو،

\par }{\QB ئێستا سزا دەدرێن.

\par }{\Q یەزدان قوربانگاکانیان تێکدەشکێنێت،

\par }{\QB بەردە تەرخانکراوەکانیان تێکدەدات.


\par }{\BB \par }
{\Q \VS{3}لەو کاتەدا دەڵێن: «ئێمە پاشامان نییە،

\par }{\QB چونکە لە یەزدان نەترساین،

\par }{\Q ئەگەر پاشاشمان هەبێت،

\par }{\QB چیمان بۆ دەکات؟»


\par }{\Q \VS{4}بە سوێندی درۆ قسە دەکەن،

\par }{\QB پەیمان دەبەستن،

\par }{\Q ئینجا سکاڵا زیاد دەبێت

\par }{\QB وەک گیایەکی ژەهراوی نێو زەوییەکی کێڵدراو دەڕوێت.


\par }{\Q \VS{5}خەڵکی سامیرە ترسیان هەیە

\par }{\QB لەو بتە گوێرەکەیەی کە لە شاری بێت‌ئاڤنە\FTNT{*}{{\FR 10:5 }{\FT{واتا (ماڵی بەدکاری)، هەروەها بێت‌ئێل واتا (ماڵی خودا).‏}}}.

\par }{\Q گەلەکەی و کاهینە بتپەرستەکانیشی

\par }{\QB لەبەر شکۆمەندییەکەی ئاهەنگیان دەگێڕا،

\par }{\Q بەڵام لە داهاتوودا شینی بۆ دەگێڕن،

\par }{\QB چونکە بۆ ڕاپێچ لێیان وەرگیراوە.


\par }{\Q \VS{6}ئەویش بۆ ئاشور دەبردرێت،

\par }{\QB وەک سەرانە بۆ پاشای شەڕانگێز.

\par }{\Q ئەفرایم سەرشۆڕی وەردەگرێت و

\par }{\QB ئیسرائیلیش لەسەر بتە دارینەکانی شەرمەزار دەبێت.


\par }{\Q \VS{7}سامیرە و پاشاکەی لەناودەچن،

\par }{\QB وەک چیلکە دار بەسەر ڕووی ئاوەوە دوور دەکەونەوە.


\par }{\Q \VS{8}نزرگەکانی سەر بەرزاییەکانی بەدکاری\FTNT{†}{{\FR 10:8 }{\FT{بەدکاری: عیبری
{\TL{ئاڤن‏}}، مەبەست لە بێت‌ئاڤنە، کە ناوێکی سووکە بۆ بێت‌ئێل.‏}}} وێران دەبن،

\par }{\QB کە گوناهی ئیسرائیلن،

\par }{\Q دڕکوداڵ لەسەر قوربانگاکانیان دەڕوێن.

\par }{\QB ئەو کاتە بە چیاکان دەڵێن، «دامانپۆشن!» و

\par }{\QB بە گردەکانیش دەڵێن، «بەسەرماندا بڕووخێن!»


\par }{\BB \par }
{\Q \VS{9}«ئەی ئیسرائیل، لە سەردەمی گیڤعاوە گوناهت کرد،

\par }{\QB لەوێدا وەستان،

\par }{\QB لە گیڤعادا شەڕ نەوەی بەدکارانی نەگرتەوە؟


\par }{\Q \VS{10}کەی بمەوێت تەمبێیان دەکەم،

\par }{\QB گەلان گەلەکۆمەیان لێ دەکەن،

\par }{\QB کاتێک بە دوو تاوانەکەیانەوە بەندن.


\par }{\Q \VS{11}ئەفرایم گوێرەکەیەکی\FTNT{‡}{{\FR 10:11 }{\FT{گوێرەکەیەک: واتا عیبرییەکەی گوێرەکەیەکی مێینەی سێ ساڵە.‏}}} ڕاهێنراوە

\par }{\QB حەز لە گێرەکردن دەکات.

\par }{\Q لەبەر ئەوە من نیر دەخەمە سەر ملە جوانەکەی،

\par }{\QB سوار دەخەمە سەر ئەفرایم،

\par }{\Q یەهودا دەیکێڵێت،

\par }{\QB یاقوبیش خەرتەی دەکات.


\par }{\Q \VS{12}ڕاستودروستی بۆ خۆتان بچێنن و

\par }{\QB بەروبوومی خۆشەویستی نەگۆڕ بدوورنەوە.

\par }{\Q بۆ خۆتان بەیارێک بکێڵن،

\par }{\QB چونکە کاتی ئەوەیە ڕوو لە یەزدان بکەن،

\par }{\QB هەتا بێت و ڕاستودروستیتان بەسەردا ببارێنێت.


\par }{\Q \VS{13}بەڵام ئێوە خراپەتان چاند و

\par }{\QB بەدڕەفتاریتان دوورییەوە،

\par }{\QB بەروبوومی درۆتان خوارد،

\par }{\Q چونکە پشتت بە هێزی خۆت و

\par }{\QB بە زۆری پاڵەوانەکانت بەست،


\par }{\Q \VS{14}چەخماخەی جەنگ لە دژی گەلەکەت بەرز دەبێتەوە.

\par }{\QB هەموو قەڵاکانت تێکدەدرێن،

\par }{\Q وەک چۆن شەلمەن لە ڕۆژی جەنگدا بێت‌ئەربێلی\FTNT{§}{{\FR 10:14 }{\FT{هەولێر.‏}}} تێکدا،

\par }{\QB دایک لەگەڵ منداڵەکانیدا بەزەویدا کێشران.


\par }{\Q \VS{15}ئەی بێت‌ئێل، ئاواتان پێ دەکرێت،

\par }{\QB لەبەر ئەوەی خراپەکەتان گەورەیە.

\par }{\Q لە بەرەبەیاندا،

\par }{\QB پاشای ئیسرائیل بە تەواوی لەناودەچێت.




\par }\Chap{11}{\SH خۆشەویستی خودا بۆ ئیسرائیل
\par }
{\Q \VerseOne{1}«کە ئیسرائیل منداڵ بوو، خۆشم ویست و

\par }{\QB من کوڕی خۆمم لە میسر بانگ کرد.


\par }{\Q \VS{2}بەڵام هەرچەندەی بانگم دەکردن،

\par }{\QB ئەوەندە منیان لە خۆیان دوورخستەوە،

\par }{\Q قوربانییان بۆ بەعلەکان سەردەبڕی و

\par }{\QB بخووریان بۆ وێنەی خوداوەندەکان دەسووتاند.


\par }{\Q \VS{3}من بووم ئەفرایمم فێری ڕۆیشتن کرد،

\par }{\QB دەستم بە باڵیانەوە گرت،

\par }{\QB بەڵام نەیانزانی من چاکم کردنەوە.


\par }{\Q \VS{4}بە گوریسی نەرمونیانی مرۆڤانە ڕایاندەکێشم،

\par }{\QB بە بەستنی خۆشەویستی،

\par }{\Q من بۆیان بووم بەوەی کە نیر لەسەر ملیان هەڵدەگرێت،

\par }{\QB چەمامەوە بۆ ئەوەی نانیان بدەمێ.


\par }{\BB \par }
{\Q \VS{5}«ئایا ناگەڕێنەوە بۆ خاکی میسر و

\par }{\QB ئاشور نابێتە پاشایان،

\par }{\QB چونکە ڕەتیان کردەوە بگەڕێنەوە لام؟


\par }{\Q \VS{6}شمشێر دەکەوێتە شارەکانیان و

\par }{\QB شەوبەندی دەروازەکانیان تێکدەشکێنێت،

\par }{\QB کۆتایی بە تەگبیرەکانیان دەهێنێت.


\par }{\Q \VS{7}گەلەکەم مکوڕن لەسەر هەڵگەڕانەوە لە من.

\par }{\QB تەنانەت ئەگەر هاوار بۆ خودای هەرەبەرزەکەش بکەن،

\par }{\QB ئەو پایەبەرزیان ناکات.


\par }{\BB \par }
{\Q \VS{8}«ئەی ئەفرایم، چۆن وازت لێ بهێنم؟

\par }{\QB ئەی ئیسرائیل، چۆن بە دەستتەوە بدەم؟

\par }{\Q چۆن وەک ئەدما هەڵسوکەوتت لەگەڵدا بکەم؟

\par }{\QB چۆن وەک چەبۆئیمت لێبکەم؟

\par }{\Q دڵم لێم هەڵگەڕاوەتەوە و

\par }{\QB هەموو میهرەبانیم گڕی گرتووە.


\par }{\Q \VS{9}گڕی تووڕەییم ناخەمەگەڕ و

\par }{\QB ناگەڕێمەوە ئەفرایم وێران بکەم،

\par }{\Q چونکە من خودام نەک مرۆڤ،

\par }{\QB من خودا پیرۆزەکەم، لە ناوەڕاستی ئێوەدام،

\par }{\QB بە قینەوە نایەم.


\par }{\Q \VS{10}لەدوای یەزدانەوە دەڕۆن،

\par }{\QB وەک شێرێک دەنەڕێنێت.

\par }{\Q کاتێک دەنەڕێنێت،

\par }{\QB منداڵەکان لە ڕۆژئاواوە بە لەرزەوە دێن.


\par }{\Q \VS{11}وەک چۆلەکە لە میسرەوە بە لەرزەوە دێن،

\par }{\QB وەک کۆتر لە خاکی ئاشورەوە.

\par }{\Q ئینجا لە ماڵەکانیاندا نیشتەجێیان دەکەم.»

\par }{\QC ئەوە فەرمایشتی یەزدانە.


\par }{\SH گوناهی ئیسرائیل
\par }
{\Q \VS{12}ئەفرایم بە درۆ دەوری لێدام و

\par }{\QB بنەماڵەی ئیسرائیلیش بە فێڵەوە،

\par }{\Q یەهوداش هێشتا سەرسەختە بەرامبەر بە خودا،

\par }{\QB لە پیرۆزە دڵسۆزەکە.




\par }\PoetryChap{12}{\Q \VerseOne{1}ئەفرایم لەسەر با دەلەوەڕێت،

\par }{\QB دوای بای ڕۆژهەڵات کەوتووە،

\par }{\QB هەموو ڕۆژێک درۆ و توندوتیژی زیاد دەکات.

\par }{\Q لەگەڵ ئاشوردا پەیمان دەبەستن و

\par }{\QB زەیتی زەیتوون بۆ میسر دەنێرێت.


\par }{\Q \VS{2}یەزدان لە دژی یەهودا سکاڵای هەیە،

\par }{\QB سزای یاقوب بەپێی ڕەفتارەکەی دەدات،

\par }{\QB کردەوەکانی بەسەر خۆیدا دەداتەوە.


\par }{\Q \VS{3}لەناو سکدا پاژنەی براکەی گرت و

\par }{\QB بە هێزی خۆی لەگەڵ خودا کەوتە زۆرانێ.


\par }{\Q \VS{4}لەگەڵ فریشتەکە زۆرانێی کرد و سەرکەوت،

\par }{\QB گریا و پاڕایەوە، بۆ ئەوەی لەگەڵی میهرەبان بێت.

\par }{\Q لە بێت‌ئێل تووشی بوو،

\par }{\QB لەوێ قسەی لەگەڵی کرد\FTNT{*}{{\FR 12:4 }{\FT{قسەی لەگەڵیدا کرد: بڕوانە، بۆ نموونە،
}}{\XT{پەیدابوون 32‏:30‏}}{\FT{‏.‏}}}.


\par }{\Q \VS{5}یەزدانی پەروەردگاری سوپاسالار،

\par }{\QB ناوبانگی یەزدانە!


\par }{\Q \VS{6}تۆش بۆ لای خودات بگەڕێوە،

\par }{\QB خۆشەویستی نەگۆڕ و دادپەروەری پەیڕەو بکە و

\par }{\QB هەمیشە چاوەڕوانی خودای خۆت بە.


\par }{\BB \par }
{\Q \VS{7}بازرگان تەرازووی ساختەی لە دەستدایە،

\par }{\QB حەز دەکات ستەم بکات.


\par }{\Q \VS{8}ئەفرایم گوتی:

\par }{\QB «من دەوڵەمەند بووم و سامانم بۆ خۆم پێکەوەنا،

\par }{\Q لە هەموو سامانەکەم خراپەیەکم تێدا نابیننەوە

\par }{\QB کە گوناه بێت.»


\par }{\BB \par }
{\Q \VS{9}«من یەزدانی پەروەردگاری ئێوەم،

\par }{\QB ئەوەی لە خاکی میسرەوە تۆی دەرهێنا،

\par }{\Q دووبارە لەناو چادرەکان نیشتەجێت دەکەم،

\par }{\QB وەک ڕۆژانی جەژن.


\par }{\Q \VS{10}قسەم لەگەڵ پێغەمبەرەکاندا کرد و

\par }{\QB بینینی زۆرم بۆ ئاشکرا کردن،

\par }{\QB هەروەها لە ڕێگەی پێغەمبەرانەوە نموونەم هێنایەوە.»


\par }{\BB \par }
{\Q \VS{11}ئایا خراپەکاری لە گلعاد هەیە؟

\par }{\QB بێگومان دانیشتووانەکەی پووچن!

\par }{\Q لە گلگال گا دەکەن بە قوربانی،

\par }{\QB بەڵێ، بەڵام قوربانگاکانیان وەک کۆمەڵە بەرد دەبن

\par }{\QB لەسەر هێڵەکانی جووتی کێڵگەدا.


\par }{\Q \VS{12}یاقوب بۆ دەشتودەری ئارام\FTNT{†}{{\FR 12:12 }{\FT{میسۆپۆتامیا، وڵاتی نێوان دجلە و فورات. بڕوانە
}}{\XT{پەیدابوون 28‏:2‏}}{\FT{‏.‏}}} هەڵات و

\par }{\QB ئیسرائیل لە پێناوی ژنێکدا خزمەتی کرد،

\par }{\QB لە پێناوی ژنێکدا شوانایەتی کرد.


\par }{\Q \VS{13}یەزدان لە ڕێگەی پێغەمبەرێکەوە ئیسرائیلی لە میسر دەرهێنا و

\par }{\QB لە ڕێگەی پێغەمبەرێکیشەوە چاودێری کرد.


\par }{\Q \VS{14}بەڵام ئەفرایم زۆر بە خراپی یەزدانی پەست کرد،

\par }{\QB پەروەردگارەکەشی تاوانی ئەو خوێنەی لەسەریەتی دەیهێڵێتەوە و

\par }{\QB سووکایەتییەکەی بەسەر خۆیدا دەداتەوە.




\par }\Chap{13}{\SH تووڕەیی یەزدان لەسەر ئیسرائیل
\par }
{\Q \VerseOne{1}کاتێک ئەفرایم قسەی کرد، لەرزین پەیدابوو،

\par }{\QB ئەویش لە ئیسرائیلدا پایەدار بوو،

\par }{\QB بەڵام خۆی تاوانبار کرد بە پەرستنی بەعل و مرد.


\par }{\Q \VS{2}ئێستا گوناهیان زیاتر و زیاتر دەکەن،

\par }{\QB لە زیوەکانیان بتی لەقاڵبدراو بۆ خۆیان دروستدەکەن،

\par }{\Q بتی دروستکراو بەپێی تێگەیشتنی خۆیان،

\par }{\QB هەمووی دەستکردی وەستایە.

\par }{\Q دەربارەیان دەڵێن:

\par }{\QB «ئەوانە مرۆڤ دەکەنە قوربانی،

\par }{\QB بتە گوێرەکەکان ماچ دەکەن!»


\par }{\Q \VS{3}لەبەر ئەوە وەک هەوری بەیانییان دەبن و

\par }{\QB وەک ئەو شەونمەی بە زوویی دەڕوات،

\par }{\Q وەک پووشی جۆخین کە دەدرێت بەدەم باوە،

\par }{\QB وەک دووکەڵ لە کڵاوڕۆژنەوە\FTNT{*}{{\FR 13:3 }{\FT{وەک پەنجەرەیە، دەلاقەیەکە بۆ هاتوچۆی هەوا و گێڕانەوەی تیشکی خۆر.‏}}}.


\par }{\BB \par }
{\Q \VS{4}«بەڵام من یەزدانی پەروەردگارتم،

\par }{\QB ئەوەی لە خاکی میسر دەریهێنایت.

\par }{\Q جگە لە من دان بە هیچ خودایەکی دیکەدا نانێیت،

\par }{\QB جگە لە منیش هیچ خودایەک ڕزگارکەر نییە.


\par }{\Q \VS{5}من لە چۆڵەوانیدا چاودێری تۆم کرد،

\par }{\QB لە زەوی تینووێتی.


\par }{\Q \VS{6}کاتێک لە لەوەڕ تێربوون،

\par }{\QB کە تێربوون دڵیان بەفیز بوو،

\par }{\QB لەبەر ئەوە منیان لەیاد کرد.


\par }{\Q \VS{7}جا وەک شێر دەبم بۆیان،

\par }{\QB وەک پڵنگ لەسەر ڕێگا خۆم مات دەکەم.


\par }{\Q \VS{8}وەک ورچێکی جەرگسووتاو پەلاماریان دەدەم و

\par }{\QB پەردەی دڵیان دەدڕێنم.

\par }{\Q وەک شێرە مێ لەوێ دەیانخۆم،

\par }{\QB ئاژەڵی کێوی پارچەپارچەیان دەکەن.


\par }{\BB \par }
{\Q \VS{9}«ئەی ئیسرائیل، تۆ لەناوچوویت،

\par }{\QB چونکە تۆ لە دژی منیت، لە دژی یارمەتیدەری خۆتیت.


\par }{\Q \VS{10}ئێستا کوا پاشاکەت؟

\par }{\QB تاکو لە هەموو شارۆچکەکانت ڕزگارت بکات،

\par }{\Q کوا ئەو فەرمانڕەوایانەی کە سەبارەت بەوان گوتت:

\par }{\QB ”پاشا و میرم بدەرێ“؟


\par }{\Q \VS{11}لە تووڕەییمدا پاشایەکم پێت دا و

\par }{\QB لە هەڵچوونمدا بردمەوە.


\par }{\Q \VS{12}تاوانەکانی ئەفرایم ئەمبار کراون،

\par }{\QB گوناهەکانیشی تۆمارکراون.


\par }{\Q \VS{13}ژانی منداڵبوون بەسەریدا دێت،

\par }{\QB بەڵام منداڵێکی نەفامە،

\par }{\Q چونکە لە کاتی خۆیدا نایەت و

\par }{\QB لە منداڵدان ناترازێتە خوارەوە.


\par }{\BB \par }
{\Q \VS{14}«لە دەست جیهانی مردووان خۆمیان بۆ بەخت دەکەم،

\par }{\QB لە مردن دەیانکڕمەوە.

\par }{\Q ئەی مردن، کوا دەردەکانت؟

\par }{\QB ئەی جیهانی مردووان، کوا وێرانکاریت؟

\par }{\BB \par }
{\Q «میهرەبانی لە چاوەکانم شاردراونەتەوە،


\par }{\QB \VS{15}هەرچەندە لەناو براکانیدا بە بەروبووم بوو.

\par }{\Q بایەکی ڕۆژهەڵات دێت،

\par }{\QB بای یەزدان لە چۆڵەوانی هەڵدەکات،

\par }{\Q ئینجا کانییەکەی کوێردەبێتەوە و

\par }{\QB سەرچاوەکەی بێ ئاو دەبێت.

\par }{\Q گەنجینەی هەموو کەلوپەلە بەنرخەکانی

\par }{\QB تاڵان دەکرێت.


\par }{\Q \VS{16}خەڵکی سامیرە تاوانبار دەکرێن،

\par }{\QB چونکە لە خودای خۆیان یاخی بوون،

\par }{\Q بە شمشێر دەکوژرێن و

\par }{\QB منداڵەکانیان تێکدەشکێنرێن،

\par }{\QB سکی سکپڕان هەڵدەدڕێت.»




\par }\Chap{14}{\SH تۆبەکردن بۆ وەرگرتنی بەرەکەت
\par }
{\Q \VerseOne{1}ئەی ئیسرائیل، بۆ لای یەزدانی پەروەردگاری خۆتان بگەڕێنەوە،

\par }{\QB چونکە بە تاوانی خۆتان تێکشکان!


\par }{\Q \VS{2}ئەم قسانە لەگەڵ خۆتان ببەن و

\par }{\QB بگەڕێنەوە لای یەزدان،

\par }{\Q پێی بڵێن:

\par }{\QB «لە هەموو تاوانێک خۆشبە و

\par }{\Q بە چاکەی خۆت وەرمانبگرە،

\par }{\QB بەروبوومی لێوەکانمان سوپاسکردنی تۆ دەبێت.\FTNT{*}{{\FR 14:2 }{\FT{لێوەکانمان ستایشی تۆ دەکەن، بڕوانە
}}{\XT{عیبرانییەکان 13‏:15‏}}{\FT{‏.‏}}}


\par }{\Q \VS{3}ئاشور ڕزگارمان ناکات.

\par }{\QB سواری ئەسپ نابین،

\par }{\Q جارێکی دیکە بە دەستکردەکانمان ناڵێین،

\par }{\QB ”خوداوەندەکانمان،“

\par }{\QB چونکە لەلایەن تۆ هەتیو بەر بەزەیی دەکەوێت.»


\par }{\BB \par }
{\Q \VS{4}«من هەڵگەڕانەوەیان چاک دەکەمەوە،

\par }{\QB بە دڵفراوانییەوە ئەوانم خۆشدەوێت،

\par }{\QB چونکە تووڕەییم لەوان دامرکایەوە.


\par }{\Q \VS{5}بۆ ئیسرائیل وەک شەونم دەبم،

\par }{\QB ئەویش وەک سەوسەن گوڵ دەکات و

\par }{\QB وەک دار ئورزی لوبنان ڕەگ دادەکوتێت،


\par }{\QB \VS{6}چڵەکانی درێژ دەبنەوە،

\par }{\Q جوانییەکەی وەک دار زەیتوون دەبێت و

\par }{\QB وەکو دار ئورزی لوبنان بۆندار دەبێت.


\par }{\Q \VS{7}نیشتەجێبووان لە سایەی سێبەرەکەی دەگەڕێنەوە.

\par }{\QB وەک دانەوێڵە دەژیێتەوە و

\par }{\Q وەک مێو دەگەشێتەوە.

\par }{\QB ناوبانگی وەک شەرابی لوبنان دەبێت.


\par }{\Q \VS{8}ئەی ئەفرایم، لەمەولا چ پەیوەندییەکم بە بتەوە هەیە؟

\par }{\QB من وەڵام دەدەمەوە و چاودێریت دەکەم،

\par }{\Q من وەک دار سنەوبەرێکی سەوزم،

\par }{\QB بەروبوومەکەت لەلایەن منەوەیە.»


\par }{\BB \par }
{\Q \VS{9}کێ دانایە و لە ئەمانە تێدەگات؟

\par }{\QB کێ تێگەیشتووە و دەیانزانێت؟

\par }{\Q چونکە ڕێگاکانی یەزدان ڕاستن و

\par }{\QB ڕاستودروستان پێیدا دەڕۆن،

\par }{\QB بەڵام یاخیبووەکان ساتمەی تێدا دەکەن و دەکەون.

\par }\end{RTL}
