\begin{RTL}
\NormalFont\ShortTitle{سەفەنیا}

{\MT سەفەنیا



\par }\ChapOne{1}{\PP \VerseOne{1}پەیامی یەزدان بۆ سەفەنیای کوڕی کووشی کوڕی گەدەلیاهوی کوڕی ئەمەریای کوڕی حەزقیا، لە سەردەمی یۆشیای کوڕی ئامۆنی پاشای یەهودا:


\par }{\BB \par }
{\SH ئاگادارکردنەوە بۆ هاتنی وێرانکاری
\par }
{\Q \VS{2}«هەموو شتێک لەسەر ڕووی زەوی

\par }{\QB بە تەواوەتی دادەماڵم.»

\par }{\QD ئەوە فەرمایشتی یەزدانە.


\par }{\Q \VS{3}«مرۆڤ و ئاژەڵ دادەماڵم،

\par }{\QB باڵندەکانی ئاسمان و

\par }{\QB ماسییەکانی دەریا دادەماڵم.

\par }{\Q بەدکاران تووشی کۆسپ دەکەم و

\par }{\QB مرۆڤ لەسەر ڕووی زەوی بنبڕ دەکەم.»

\par }{\QD ئەوە فەرمایشتی یەزدانە.


\par }{\SH پێشبینییەک سەبارەت بە یەهودا
\par }
{\Q \VS{4}«دەستم بۆ سەر یەهودا و

\par }{\QB بۆ سەر هەموو دانیشتووانی ئۆرشەلیم درێژ دەکەم.

\par }{\Q ئەو بەعل پەرستانەی ماونەتەوە لەم شوێنە بنبڕیان دەکەم،

\par }{\QB ناوی کاهینە بتپەرستەکان و کاهینە هەڵگەڕاوەکان،


\par }{\Q \VS{5}ئەوانەی لە سەربانەکان کڕنۆش دەبەن

\par }{\QB بۆ ئەستێرەکانی ئاسمان،

\par }{\Q ئەوانەی کڕنۆش دەبەن و سوێند بە یەزدان دەخۆن،

\par }{\QB هەروەها سوێند بە مۆلەخیش\FTNT{*}{{\FR 1:5 }{\FT{خوداوەندێکی کەنعانییە بتپەرستەکان بووە، بۆ پەرستنی هەستاون بە تێپەڕاندنی منداڵەکانیان بەناو ئاگردا. بڕوانە دووەم هەواڵی ڕۆژان 28‏:3.‏}}} دەخۆن،


\par }{\Q \VS{6}لەگەڵ ئەوانەی لە یەزدان هەڵگەڕاونەتەوە و

\par }{\QB ئەوانەی ڕوو لە یەزدان ناکەن و پرسیاری لێ ناکەن.»


\par }{\BB \par }
{\Q \VS{7}لەبەردەم یەزدانی باڵادەست بێدەنگ بە،

\par }{\QB چونکە ڕۆژی یەزدان\FTNT{†}{{\FR 1:7 }{\FT{ڕۆژی سزادانی گوناهباران و ڕزگارکردنی گەلی خودا.‏}}} نزیکە.

\par }{\Q یەزدان قوربانی ئامادە کردووە،

\par }{\QB بانگکراوانی خۆی تەرخان دەکات.


\par }{\BB \par }
{\Q \VS{8}لە ڕۆژی قوربانی یەزدان

\par }{\QB میران سزا دەدەم

\par }{\QB هەروەها کوڕانی پاشا و

\par }{\Q هەموو ئەوانەی جلوبەرگی نامۆیان لەبەرە.


\par }{\Q \VS{9}لەو ڕۆژەدا هەموو ئەوانە سزا دەدەم

\par }{\QB کە خۆیان لەوە دەپارێزن پێ لە سەکۆی دەروازەکە بنێن،\FTNT{‡}{{\FR 1:9 }{\FT{باز دەدەن: نەریتێکی بتپەرستانە، بڕوانە
}}{\XT{یەکەم ساموئێل 5‏:5‏}}{\FT{‏.‏}}}

\par }{\Q ئەوانەی پەرستگای خوداوەندەکانیان پڕ دەکەن

\par }{\QB لە ستەم و فێڵبازی.


\par }{\BB \par }
{\Q \VS{10}یەزدان دەفەرموێت: «لەو ڕۆژەدا،

\par }{\QB دەنگی هاوار لە دەروازەی ماسی بەرزدەبێتەوە،

\par }{\QB ناڵەناڵ لە ”گەڕەکی نوێ“ دێت،

\par }{\QB دەنگی تێکشکانێکی گەورەش لە گردەکانەوە.


\par }{\Q \VS{11}ئەی دانیشتووانی ناوچەی مەکتیش\FTNT{§}{{\FR 1:11 }{\FT{گەڕەکێک بووە لەناو بازاڕی گەورەی ئۆرشەلیم.‏}}} بناڵێنن،

\par }{\QB هەموو بازرگانەکانتان لەناودەچن،

\par }{\QB هەموو بازرگانەکانی زیو بنبڕ دەکرێن.


\par }{\Q \VS{12}لەو سەردەمەدا، بە چرا ئۆرشەلیم دەپشکنم و

\par }{\QB ئەو کەسانە سزا دەدەم کە لەخۆڕازین،

\par }{\QB ئەوانە وەک شەرابن بەسەر خڵتەکەیەوە،

\par }{\Q لە دڵی خۆیاندا دەڵێن:

\par }{\QB ”یەزدان نە چاکە دەکات و نە خراپە.“


\par }{\Q \VS{13}ئەوانە سامانیان تاڵان دەکرێت،

\par }{\QB ماڵیان وێران دەبێت.

\par }{\Q ماڵ بنیاد دەنێن و

\par }{\QB تێیدا دانانیشن؛

\par }{\Q ڕەز دەچێنن و

\par }{\QB لە شەرابەکەی ناخۆنەوە.


\par }{\SH ڕۆژی گەورەی یەزدان
\par }
{\Q \VS{14}«ڕۆژی گەورەی یەزدان نزیکە،

\par }{\QB نزیکە و زۆر بە پەلەیە.

\par }{\Q هاواری ڕۆژی یەزدان تاڵ دەبێت،

\par }{\QB پاڵەوانە مەزنەکە نەعرەتەی جەنگ دەکێشێت.


\par }{\Q \VS{15}ئەو ڕۆژە ڕۆژی تووڕەییە،

\par }{\QB ڕۆژی تەنگانە و ئازارە،

\par }{\Q ڕۆژی کاولبوون و وێرانییە،

\par }{\QB ڕۆژی تاریکی و ئەنگوستەچاوە،

\par }{\QB ڕۆژی هەور و تەمی چڕە،


\par }{\Q \VS{16}ڕۆژی کەڕەنا لێدان و نەعرەتەی جەنگە

\par }{\QB لە دژی شارە قەڵابەندەکان و

\par }{\QB لە دژی قوللە بەرزەکان.


\par }{\BB \par }
{\Q \VS{17}«تەنگ بە مرۆڤ هەڵدەچنم،

\par }{\QB وەک کوێر بە پەلکوتان دەڕۆن،

\par }{\QB چونکە دەرهەق بە یەزدان گوناهیان کرد.

\par }{\Q ئینجا خوێنیان وەک خۆڵ دەڕژێت و

\par }{\QB هەناویشیان وەک زبڵ.


\par }{\Q \VS{18}نە زیو و نە زێڕەکەیان

\par }{\QB ناتوانن دەربازیان بکەن،

\par }{\QB لە ڕۆژی تووڕەیی یەزدان.

\par }{\BB \par }
{\Q «بە ئاگری ئیرەییەکەی\FTNT{*}{{\FR 1:18 }{\FT{ئیرەیی: واتای هەڵوێستی توندی خودا بەرامبەر بە بتپەرستی، چونکە خودا دەیەوێت تەنها ئەو بپەرسترێت.‏}}}

\par }{\QB هەموو زەوی هەڵدەلووشێت،

\par }{\Q چونکە لەناوچوونێکی کتوپڕ دروستدەکات

\par }{\QB بۆ هەموو دانیشتووانی زەوی.»




\par }\PoetryChap{2}{\Q \VerseOne{1}ئەی نەتەوە بێ شەرمەکە،

\par }{\QB خۆت کۆبکەرەوە، خۆت کۆبکەرەوە،


\par }{\Q \VS{2}بەر لەوەی کاتی دیاریکراوتان لەدەست بچێت،

\par }{\QB بەر لەوەی ئێوە وەک پوشوپەڵاشی بەردەم باتان بەسەربێت،

\par }{\Q پێش ئەوەی گڕی تووڕەیی یەزدان بێتە سەرتان،

\par }{\QB پێش ئەوەی ڕۆژی تووڕەیی یەزدان بێتە سەرتان.


\par }{\Q \VS{3}ئەی هەموو بێفیزەکانی سەر زەوی، ڕوو لە یەزدان بکەن،

\par }{\QB ئێوە ئەوانەی حوکمەکانی ئەو جێبەجێ دەکەن.

\par }{\Q داوای ڕاستودروستی بکەن، داوای بێفیزی بکەن،

\par }{\QB بەڵکو لە ڕۆژی تووڕەیی یەزدان دابپۆشرێن.


\par }{\SH سەبارەت بە فەلەستیە
\par }
{\Q \VS{4}غەزە چۆڵ دەکرێت و

\par }{\QB ئەسقەلان وێران دەبێت،

\par }{\Q ئەشدۆد لە نیوەڕۆدا کاول دەکرێت و

\par }{\QB عەقرۆنیش ڕیشەکێش دەکرێت.


\par }{\Q \VS{5}قوڕبەسەر دانیشتووانی کەناری دەریا،

\par }{\QB نەتەوەی کریتییەکان!

\par }{\Q فەرمایشتی یەزدان لە دژی ئێوەیە،

\par }{\QB ئەی کەنعان، خاکی فەلەستییەکان،

\par }{\Q یەزدان دەفەرموێت: «لەناوت دەبەم،

\par }{\QB کەست ناهێڵمەوە.»


\par }{\Q \VS{6}کەناری دەریاش دەبێتە لەوەڕگا،

\par }{\QB دەبێتە شوێنی شوانەکان، بۆ پشتیری\FTNT{*}{{\FR 2:6 }{\FT{پشتیر: گەوڕ، شوێنێکی تایبەت بووە بە پەروەردەکردنی ئاژەڵ.‏}}} مەڕ.


\par }{\Q \VS{7}دەبێتە موڵکی پاشماوەی بنەماڵەی یەهودا،

\par }{\QB لەسەری دەلەوەڕێنن،

\par }{\QB ئێواران لە ماڵەکانی ئەسقەلان لادەدەن،

\par }{\Q چونکە یەزدانی پەروەردگاریان بەسەریان دەکاتەوە،

\par }{\QB ڕاپێچکراوەکانیان دەگەڕێنێتەوە.


\par }{\SH سەبارەت بە مۆئاب و عەمۆن
\par }
{\Q \VS{8}«گوێم لە جنێوەکانی مۆئاب و

\par }{\QB قەشمەرییەکانی عەمۆنییەکان بوو،

\par }{\Q ئەوانەی جنێویان بە گەلەکەم دا و

\par }{\QB هەڕەشەیان لە خاکەکەیان کرد.»


\par }{\Q \VS{9}یەزدانی سوپاسالار، خودای ئیسرائیل دەفەرموێت:

\par }{\QB «بە گیانی خۆم، لەبەر ئەوە

\par }{\Q بێگومان مۆئاب وەک سەدۆمی لێدێت،

\par }{\QB عەمۆنییەکانیش وەک عەمۆرا،

\par }{\Q هەتاهەتایە دەبێتە شوێنی گەزگەزکە و

\par }{\QB چاڵی خوێ و وێرانییە.

\par }{\Q پاشماوەی گەلەکەم تاڵانیان دەکەن و

\par }{\QB پاشماوەی نەتەوەکەم دەبنە میراتگری خاکەکەیان.»


\par }{\BB \par }
{\Q \VS{10}لە بەرامبەر لووتبەرزییان ئەمەیان بەسەردێت،

\par }{\QB لەبەر جنێودان و سووکایەتییان بە گەلی یەزدانی سوپاسالار.


\par }{\Q \VS{11}یەزدان ترسناک دەبێت بۆیان،

\par }{\QB چونکە هەموو خوداوەندەکانی سەر زەوی تێکدەشکێنێت.

\par }{\Q هەموو خەڵک هەریەکە و لە شوێنی خۆیەوە کڕنۆشی بۆ دەبەن،

\par }{\QB هەریەکە و لە خاکەکەی خۆی.


\par }{\SH سەبارەت بە کوش
\par }
{\Q \VS{12}«ئێوەش ئەی کوشییەکان\FTNT{†}{{\FR 2:12 }{\FT{کوش وڵاتێک بووە لە سەرووی ڕووباری نیل.‏}}}،

\par }{\QB بە شمشێری من دەکوژرێن.»


\par }{\SH سەبارەت بە ئاشور
\par }
{\Q \VS{13}دەستی بۆ باکوور درێژ دەکات و

\par }{\QB ئاشوریش لەناودەبات،

\par }{\Q نەینەوا وێران دەکات

\par }{\QB وەک بیابان وشک دەبێت.


\par }{\Q \VS{14}ئینجا لەوێدا مێگەلەکان خۆیان دەکێشنەوە،

\par }{\QB هەموو جۆرە ئاژەڵێک.

\par }{\Q هەم کوندەپەپووی بیابان و هەم بایەقووش،

\par }{\QB لەسەر ستوونەکانی شەو بەسەردەبەن،

\par }{\Q لە پەنجەرەکانیەوە دەنگیان دێت،

\par }{\QB کاول بوون لە بەردەرگایە،

\par }{\QB چونکە دار ئورزەکانی ڕووت کراونەتەوە.


\par }{\Q \VS{15}ئەمە شارە دڵخۆشەکەیە

\par }{\QB کە لە ئاسوودەییدا دەژیا.

\par }{\Q ئەوەی لە دڵی خۆیدا دەیگوت:

\par }{\QB «تەنها من، کەسی دیکە هاوتای من نییە.»

\par }{\Q ئاخ، چۆن وێران بوو،

\par }{\QB لانەی گیانلەبەران!

\par }{\Q هەموو ئەوانەی بەلایدا تێدەپەڕن گاڵتەی پێ دەکەن و

\par }{\QB فیکە لێدەدەن.




\par }\Chap{3}{\SH داهاتووی ئۆرشەلیم
\par }
{\Q \VerseOne{1}قوڕبەسەر شاری ستەمکارەکان

\par }{\QB ئەوەی یاخی بووە و گڵاوە!


\par }{\Q \VS{2}گوێی لە کەس نەگرت،

\par }{\QB تەمبێ نەبوو،

\par }{\Q پشتی بە یەزدان نەبەست،

\par }{\QB لە خودای خۆی نزیک نەبووەوە.


\par }{\Q \VS{3}میرەکانی ناوەڕاستی شێرن دەنەڕێنن،

\par }{\QB دادوەرەکانی گورگی ئێوارانن،

\par }{\QB هیچ بۆ بەیانی ناهێڵنەوە.


\par }{\Q \VS{4}پێغەمبەرەکانی لەخۆبایین،

\par }{\QB خەڵکانێکی ناپاکن،

\par }{\Q کاهینەکانی پیرۆزگایان گڵاو کردووە،

\par }{\QB تەوراتیان پێشێل کردووە.


\par }{\Q \VS{5}یەزدان لەو شارەدا ڕاستودروستە،

\par }{\QB ناڕەوایی ئەنجام نادات.

\par }{\Q بەیانییان دادپەروەرییەکەی پەیڕەو دەکات،

\par }{\QB کەموکوڕی تێدا نییە،

\par }{\QB بەڵام ستەمکار واتای سەرشۆڕی نازانێت.


\par }{\SHB تۆبەنەکردنی ئۆرشەلیم
\par }
{\Q \VS{6}«نەتەوەکانم ڕیشەکێش کرد،

\par }{\QB قەڵاکانیان وێران بوون،

\par }{\Q شەقامەکانی ئەوانم چۆڵ کرد،

\par }{\QB بەبێ ڕێبوارن،

\par }{\Q شارەکانیان وێران کران،

\par }{\QB بەبێ مرۆڤن، بێ دانیشتووان.


\par }{\Q \VS{7}ئینجا سەبارەت بە ئۆرشەلیم گوتم:

\par }{\QB ”بێگومان ئیتر لێم دەترسیت و

\par }{\QB تەمبێ دەبیت!“

\par }{\Q هەتا نشینگەکەی ڕیشەکێش نەکرێت،

\par }{\QB هەموو سزای خۆم بەسەریدا ناسەپێنم.

\par }{\Q بەڵام چالاک بوون

\par }{\QB لە گەندەڵکردنی هەموو کردەوەکانیان.»


\par }{\Q \VS{8}یەزدان دەفەرموێت: «لەبەر ئەوە چاوەڕێم بکەن،

\par }{\QB هەتا ئەو ڕۆژەی هەڵدەستم بۆ شایەتیدان،

\par }{\Q چونکە بڕیارم دا نەتەوەکان کۆبکەمەوە،

\par }{\QB پاشایەتییەکان خڕبکەمەوە،

\par }{\Q بۆ ئەوەی هەڵچوونم بەسەریاندا هەڵبڕێژم،

\par }{\QB هەموو گڕی تووڕەییم،

\par }{\Q بە ئاگری ئیرەییم

\par }{\QB هەموو زەوی هەڵدەلووشێت.


\par }{\SH چاکسازی پاشماوەی ئیسرائیل
\par }
{\Q \VS{9}«ئینجا لێوی هەموو گەلان پاک دەکەمەوە،

\par }{\QB هەتا هەموویان بە ناوی یەزدانەوە نزا بکەن،

\par }{\QB تاکو هاوشانی یەکتر خزمەتی بکەن.


\par }{\Q \VS{10}لەوبەری ڕووبارەکانی کوشەوە

\par }{\QB ئەوانەی دەمپەرستن، گەلە پەرتوبڵاوکراوەکەم،

\par }{\QB دیارییەکانم پێشکەش دەکەن.


\par }{\Q \VS{11}لەو ڕۆژەدا بەهۆی کردەوەکانت سەرشۆڕ نابیت

\par }{\QB کە پێیان لە من یاخی بوویت،

\par }{\Q چونکە من لەم شارە دایاندەماڵم،

\par }{\QB ئەوانەی بە لووتبەرزییان دڵخۆشن.

\par }{\Q ئیتر ناگەڕێیتەوە بۆ سەر لووت بەرزی

\par }{\QB لە کێوی پیرۆزم.


\par }{\Q \VS{12}بەڵام گەلێکت تێدا دەهێڵمەوە

\par }{\QB سادە و ساکار،

\par }{\QB پشت بە ناوی یەزدان دەبەستێت.


\par }{\Q \VS{13}پاشماوەی ئیسرائیلیش چیدی خراپە ناکەن،

\par }{\QB درۆ ناکەن،

\par }{\QB لە دەمیاندا زمانی هەڵخەڵەتێنەر نامێنێت،

\par }{\Q چونکە بە ئاسوودەیی دەخۆن و ڕادەکشێن،

\par }{\QB کەسیش نییە بیانترسێنێت.»


\par }{\BB \par }
{\Q \VS{14}ئەی سییۆنی کچ، گۆرانی بڵێ،

\par }{\QB ئەی ئیسرائیل، هاواری خۆشی بکە!

\par }{\Q بە هەموو دڵتەوە شادمان و دڵخۆشبە،

\par }{\QB ئەی ئۆرشەلیمی کچ!


\par }{\Q \VS{15}یەزدان سزاکەی تۆی داماڵی،

\par }{\QB دوژمنەکەت کشایەوە.

\par }{\Q یەزدان، پاشای ئیسرائیل، لەگەڵ تۆیە،

\par }{\QB جارێکی دیکە لە خراپە ناترسیت.


\par }{\Q \VS{16}لەو ڕۆژەدا بە ئۆرشەلیم دەگوترێت:

\par }{\QB «ئەی سییۆن مەترسە،

\par }{\QB دەستت شل مەکە.


\par }{\Q \VS{17}یەزدانی پەروەردگارت لەگەڵتدایە،

\par }{\QB لە ڕزگارکردن قارەمانە.

\par }{\Q بە شادییەوە پێت دڵخۆش دەبێت،

\par }{\QB لەناو خۆشەویستییەکەی دەتبووژێنێتەوە،

\par }{\QB بە گۆرانییەوە پێت شاد دەبێت.»


\par }{\BB \par }
{\Q \VS{18}«ئەوانەی بۆ نەمانی جەژن دەگریێن

\par }{\QB لە تۆ دایاندەماڵم،

\par }{\QB لەمەودوا شەرمەزاری هەڵناگریت.


\par }{\Q \VS{19}لەو کاتەدا من سزایان دەدەم

\par }{\QB هەموو ئەوانەی زەلیلیان کردیت؛

\par }{\Q شەلەکە ڕزگار دەکەم و

\par }{\QB ئەوانەی دوورخراوبوونەوە کۆیان دەکەمەوە.

\par }{\Q ستایش و ناوبانگیان پێ دەبەخشم

\par }{\QB لە هەموو خاکێک کە شەرمەزار بوون.


\par }{\Q \VS{20}لەو کاتەدا کۆتان دەکەمەوە،

\par }{\QB لەو کاتەدا دەتانگەڕێنمەوە خاکی خۆتان.

\par }{\Q ستایش و ناوبانگتان پێ دەبەخشم

\par }{\QB لەنێو هەموو گەلانی زەوی،

\par }{\Q کاتێک ڕاپێچکراوەکانتان و بەختیاریتان

\par }{\QB لەبەرچاوتان دەگەڕێنمەوە.»

\par }{\QD ئەوە فەرمایشتی یەزدانە.

\par }\end{RTL}
