\begin{RTL}
\NormalFont\ShortTitle{شینەکانی یەرمیا}

{\MT شینەکانی یەرمیا



\par }\PoetryChap{1}{\Q \VerseOne{1}چۆن ئەم شارە بەجێهێڵراوە،

\par }{\QB ئەوەی پڕبوو لە خەڵک!

\par }{\Q چۆن وەک بێوەژنی لێهات،

\par }{\QB ئەوەی لەناو نەتەوەکان مەزن بوو!

\par }{\Q ئەوەی لەنێو هەرێمەکان شاژن بوو

\par }{\QB ئێستا بووەتە کەنیزە!


\par }{\BB \par }
{\Q \VS{2}بە شەو بەکوڵ دەگریێت،

\par }{\QB فرمێسکی لەسەر گۆناکانییەتی.

\par }{\QB لەناو هەموو دۆستانی

\par }{\QB کەس نییە دڵنەوایی بکات.

\par }{\Q هەموو دڵدارانی ناپاکییان لەگەڵ کرد،

\par }{\QB بوون بە دوژمنی.


\par }{\BB \par }
{\Q \VS{3}لەدوای زەلیلی و کۆیلایەتی سەخت،

\par }{\QB یەهودا ڕاپێچ کرا،

\par }{\Q لەنێو نەتەوەکان نیشتەجێ دەبێت،

\par }{\QB شوێنی ئارام نابینێتەوە.

\par }{\Q ئەوانەی ڕاوی دەنێن

\par }{\QB لە ناوەڕاستی تەنگانەدا پێی دەگەن.


\par }{\BB \par }
{\Q \VS{4}ئەو ڕێگایانەی بەرەو سییۆنن شین دەگێڕن،

\par }{\QB لەبەر ئەوەی کەس بۆ جەژنەکان نایەت.

\par }{\Q هەموو دەروازەکانی چۆڵ دەکرێن،

\par }{\QB کاهینەکانی دەناڵێنن،

\par }{\Q پاکیزەکانی خەمبارن،

\par }{\QB ئەویش تاڵی دەچێژێت.


\par }{\BB \par }
{\Q \VS{5}ناحەزەکانی بوونە بە گەورەی ئەو،

\par }{\QB دوژمنەکانی سەرکەوتوون،

\par }{\Q چونکە یەزدان خەمباری کرد،

\par }{\QB لەبەر زۆری گوناهەکانی

\par }{\Q منداڵەکانی بەرەو خاکی غەریبی بردران،

\par }{\QB دوژمنەکانیان ڕاپێچیان کردن.


\par }{\BB \par }
{\Q \VS{6}سییۆنی کچ\FTNT{*}{{\FR 1:6 }{\FT{دەربڕینێکی خوازەیە بۆ پایتەخت، مەبەست لە هەموو دانیشتووانی شارەکەیە.‏}}}

\par }{\QB هەموو جوانییەکەی ڕۆیشت.

\par }{\Q میرەکانی وەک ئاسکیان لێهاتووە

\par }{\QB لەوەڕگایان دەست ناکەوێت،

\par }{\Q بە بێهێزی دەڕۆن

\par }{\QB لەبەردەم ئەوانەی ڕاویان دەنێن.


\par }{\BB \par }
{\Q \VS{7}لە ڕۆژانی زەلیلی و سەرگەردانی،

\par }{\QB ئۆرشەلیم هەموو خۆشییەکانی خۆی بەبیر هاتەوە،

\par }{\QB کە لە دێرزەمانەوە بوون.

\par }{\Q کاتێک گەلەکەی کەوتنە دەستی دوژمن،

\par }{\QB کەس نەبوو بە هانایەوە بێت.

\par }{\Q دوژمنان تەماشایان کرد،

\par }{\QB بە ڕووخانەکەی پێکەنین.


\par }{\BB \par }
{\Q \VS{8}ئۆرشەلیم بە تەواوی گوناهی کرد

\par }{\QB لەبەر ئەوە گڵاو بوو.

\par }{\Q هەموو ئەوانەی ڕێزیان لێی دەگرت سووکایەتی پێ دەکەن،

\par }{\QB چونکە ڕووتی ئەویان بینی.

\par }{\Q ئەویش دەناڵێنێت

\par }{\QB بەرەو دواوە ڕوو وەردەگێڕێت.


\par }{\BB \par }
{\Q \VS{9}گڵاوییەکەی بە دامێنییەوە بوو،

\par }{\QB بیری لە چارەنووسی خۆی نەکردەوە.

\par }{\Q کەوتنەکەی سامناک بوو،

\par }{\QB کەس نەبوو دڵنەوایی بکات.

\par }{\Q «ئەی یەزدان، تەماشای زەلیلیم بکە،

\par }{\QB چونکە دوژمن سەرکەوت.»


\par }{\BB \par }
{\Q \VS{10}دوژمن دەستی درێژکردووە

\par }{\QB بۆ سەر هەموو گەنجینەکانی،

\par }{\Q نەتەوەکانی بینی

\par }{\QB هاتنە ناو پیرۆزگاکەیەوە،

\par }{\Q ئەوانەی تۆ فەرمانت دا

\par }{\QB نەیێنە ناو کۆمەڵەکەی تۆوە.


\par }{\BB \par }
{\Q \VS{11}سەراپای خەڵکەکەی دەناڵێنن و

\par }{\QB بەدوای ناندا دەگەڕێن،

\par }{\Q گەنجینەکانی خۆیان بە خواردن دەدەن

\par }{\QB بۆ ئەوەی گیانیان بەبەردا بێتەوە.

\par }{\Q «ئەی یەزدان، تەماشا بکە و ببینە،

\par }{\QB چونکە سووک بووم.»


\par }{\BB \par }
{\Q \VS{12}«ئایا هیچ بۆ ئێوە نییە، ئەی هەموو ڕێبوارەکان؟

\par }{\QB تەماشای دەوروبەر بکەن و ببینن.

\par }{\Q هیچ ئازارێک هەیە وەک ئازارەکەی من،

\par }{\QB ئەوەی کە تووشی منی کرد،

\par }{\Q ئەوەی کە یەزدان بەسەری هێنام،

\par }{\QB لە ڕۆژی جۆشانی تووڕەییەکەی.


\par }{\BB \par }
{\Q \VS{13}«لە سەرەوە ئاگری نارد،

\par }{\QB بۆ ناو ئێسکەکانم دایبەزاند،

\par }{\Q تۆڕی بۆ قاچەکانم دانایەوە

\par }{\QB منی بەرەو پاش گەڕاندەوە.

\par }{\Q منی وێران کرد،

\par }{\QB داهێزراو بە درێژایی ڕۆژ.


\par }{\BB \par }
{\Q \VS{14}«گوناهەکانم وەک نیر\FTNT{†}{{\FR 1:14 }{\FT{مەبەستی لە بارگرانییە.‏}}} خرانە سەرم،

\par }{\QB بە دەستەکانی ئەو هۆنرانەوە.

\par }{\Q گوناهەکانم خرانە سەر ملم و

\par }{\QB خودا هێزی لێ بڕیم.

\par }{\Q پەروەردگار منی ڕادەستی کەسانێک کرد

\par }{\QB کە ناتوانم بەرەنگاریان ببمەوە.


\par }{\BB \par }
{\Q \VS{15}«پەروەردگار هەموو پاڵەوانەکانی ڕەتکردەوە

\par }{\QB کە لەناو مندا بوون.

\par }{\Q لەشکرێکی لە دژی من بانگکرد

\par }{\QB بۆ تێکشکاندنی گەنجەکانم.

\par }{\Q پەروەردگار یەهودای کچە پاکیزەی

\par }{\QB لەناو گوشەر پڵیشاندەوە.


\par }{\BB \par }
{\Q \VS{16}«لەسەر ئەمەیە من دەگریێم،

\par }{\QB چاوەکانم فرمێسک دەڕێژن،

\par }{\Q ئەوەی دڵنەواییم دەکات لێم دوور کەوتووەتەوە،

\par }{\QB کەس نییە گیان ببوژێنێتەوە.

\par }{\Q کوڕەکانم وێران بوون،

\par }{\QB لەبەر ئەوەی دوژمن زاڵ بوو.»


\par }{\BB \par }
{\Q \VS{17}سییۆن دەستەکانی پان دەکاتەوە،

\par }{\QB بەڵام کەس نییە دڵنەوایی بکات.

\par }{\Q یەزدان فەرمانی دا لە دژی یاقوب

\par }{\QB کە دراوسێکانی دوژمنی ئەو بن.

\par }{\Q ئۆرشەلیم لەناویاندا

\par }{\QB گڵاو بوو.


\par }{\BB \par }
{\Q \VS{18}«یەزدان ڕاستودروستە،

\par }{\QB بەڵام من لە دژی فەرمانی ئەو یاخی بووم.

\par }{\Q ئەی هەموو گەلان، گوێ بگرن،

\par }{\QB تەماشای ئازارەکانم بکەن.

\par }{\Q پاکیزە و لاوەکانم

\par }{\QB ڕاپێچ کران.


\par }{\BB \par }
{\Q \VS{19}«هاوارم بردە لای هاوپەیمانەکانم،

\par }{\QB بەڵام هەڵیانخەڵەتاندم.

\par }{\Q کاهین و پیرەکانم

\par }{\QB لە شاردا لەناوچوون

\par }{\Q لەو کاتەی بەدوای خۆراکدا دەگەڕان

\par }{\QB بۆ ئەوەی لە ژیانیان بەردەوام بن.


\par }{\BB \par }
{\Q \VS{20}«ئەی یەزدان، ببینە، من لە تەنگانەدام!

\par }{\QB دڵم توندە،

\par }{\Q من لە ناخەوە پەستم،

\par }{\QB چونکە زۆر یاخی بووم.

\par }{\Q لە دەرەوە شمشێر دەستبەکارە،

\par }{\QB لە ماڵەوەش تەنها مردن هەیە.


\par }{\BB \par }
{\Q \VS{21}«خەڵک ناڵەی منیان بیست،

\par }{\QB بەڵام کەس نییە دڵنەواییم بکات.

\par }{\Q هەموو دوژمنەکانم بەڵای منیان بیست،

\par }{\QB دڵخۆش بوون بەوەی تۆ بە منت کردووە.

\par }{\Q خۆزگە ئەو ڕۆژەت بەسەردەهێنان کە باست کرد،

\par }{\QB ئینجا وەک منیان لێدێت.


\par }{\BB \par }
{\Q \VS{22}«با هەموو خراپەکانیان بێنە بەردەمت،

\par }{\QB وایان بەسەربهێنە

\par }{\Q وەک ئەوی بەسەر منت هێنا

\par }{\QB لەسەر هەموو گوناهەکانم.

\par }{\Q زۆر دەناڵێنم و

\par }{\QB دڵم لاواز بووە.»


\par }{\BB \par }
{\BB \par }


\PoetryChap{2}{\Q \VerseOne{1}چۆن پەروەردگار سییۆنی کچی داپۆشی

\par }{\QB بە هەوری تووڕەییەکەی!

\par }{\Q لە ئاسمانەوە شکۆی ئیسرائیلی فڕێدا

\par }{\QB بۆ سەر زەوی،

\par }{\Q لە ڕۆژی تووڕەییدا

\par }{\QB تەختەپێی خۆی بەبیر نەهێنایەوە.


\par }{\BB \par }
{\Q \VS{2}پەروەردگار بەزەیی نەهاتەوە،

\par }{\QB هەموو نشینگەکانی یاقوبی هەڵلووشی،

\par }{\Q بە تووڕەیی خۆی

\par }{\QB قەڵاکانی یەهودای کچی ڕووخاند.

\par }{\Q پاشایەتی و میرەکانی زەلیل کرد

\par }{\QB دایگرتنە سەر زەوی.


\par }{\BB \par }
{\Q \VS{3}بە گڕی تووڕەیی خۆی بڕییەوە

\par }{\QB هەموو هێزی ئیسرائیل.

\par }{\Q دەستی ڕاستی بەرەو دواوە کێشایەوە

\par }{\QB لەبەردەم دوژمن.

\par }{\Q ئاگرێکی بەتینی لەناو یاقوبدا داگیرساند،

\par }{\QB هەموو دەوروبەرەکەی دەخوات.


\par }{\BB \par }
{\Q \VS{4}وەک دوژمنێک کەوانەکەی خۆی ڕاکێشا،

\par }{\QB دەستی ڕاستی ئامادە کرد.

\par }{\Q وەک ناحەز لەناوی برد

\par }{\QB هەموو ئەوەی چاو ئارەزووی دەکرد.

\par }{\Q لەناو چادرەکەی سییۆنی کچ

\par }{\QB تووڕەیی خۆی وەک ئاگر ڕشت.


\par }{\BB \par }
{\Q \VS{5}پەروەردگار وەک دوژمنی لێهات،

\par }{\QB ئیسرائیلی هەڵلووشی.

\par }{\Q هەموو کۆشکەکانی ئەوی هەڵلووشی،

\par }{\QB قەڵاکانی ڕووخاند.

\par }{\Q شیوەن و ماتەمی زۆر کرد

\par }{\QB بۆ یەهودای کچ.


\par }{\BB \par }
{\Q \VS{6}کەپرەکەی تێکدا، وەک باخچەیەک نەما،

\par }{\QB شوێنی کۆبوونەوەکەی ڕووخاند.

\par }{\Q یەزدان وای کرد سییۆن لەبیری بچێتەوە

\par }{\QB ڕۆژی شەممە و جەژنەکان.

\par }{\Q بە تووڕەیی خۆی

\par }{\QB پاشا و کاهینی ڕەتکردەوە.


\par }{\BB \par }
{\Q \VS{7}پەروەردگار قوربانگاکەی خۆی ڕەتکردەوە،

\par }{\QB وازی لە پیرۆزگاکەی خۆشی هێنا.

\par }{\Q دیواری کۆشکەکانی

\par }{\QB ڕادەستی دوژمنەکانی کرد.

\par }{\Q لەناو ماڵی یەزدان دەنگیان هەڵبڕی

\par }{\QB وەک لە ڕۆژی جەژندا.


\par }{\BB \par }
{\Q \VS{8}شووراکانی سییۆنی کچ

\par }{\QB یەزدان مەبەستی بوو بیڕووخێنێت.

\par }{\Q بە گوریس پێوای و

\par }{\QB دەستی لە وێرانکردنی نەگێڕایەوە.

\par }{\Q سەنگەر و دیواری هێنایە گریان و

\par }{\QB پێکەوە ڕووخان.


\par }{\BB \par }
{\Q \VS{9}دەروازەکانی نوقومی زەوی بوون،

\par }{\QB شمشیرەکانی\FTNT{*}{{\FR 2:9 }{\FT{شمشیر، پارچە دارێک بووە لە جیاتی قوفڵ لە دواوەی دەرگا بە شێوەی ئاسۆیی دانراوە بۆ داخستنی دەرگا.‏}}} لەناوبرد و شکاندی.

\par }{\Q پاشا و میرەکانی بۆ نێو گەلان ڕاپێچ کراون،

\par }{\QB فێرکردنی موسا نەماوە،

\par }{\Q هەروەها پێغەمبەرەکانیشی

\par }{\QB هیچ بینینێکیان لەلایەن یەزدانەوە بۆ ئاشکرا نەکراوە.


\par }{\BB \par }
{\Q \VS{10}پیرەکانی شاری سییۆن

\par }{\QB بە کپی لەسەر زەوی دادەنیشن،

\par }{\Q خۆڵ بەسەر سەریاندا دەکەن،

\par }{\QB جلوبەرگی گوش\FTNT{†}{{\FR 2:10 }{\FT{لە کاتی ماتەمگێڕان و تۆبەکردندا جلوبەرگی لە گوش دروستکراویان لەبەرکردووە کە ئەزیەتی پێستیانی داوە.‏}}} لەبەر دەکەن.

\par }{\Q پاکیزەکانی ئۆرشەلیم

\par }{\QB سەریان دادەنەوێنن.


\par }{\BB \par }
{\Q \VS{11}چاوەکانم ماندووبوون لە فرمێسک ڕشتن،

\par }{\QB دڵم توندە،

\par }{\Q جەرگ بڕاوم

\par }{\QB لەبەر ئەوەی گەلەکەم وێران بوو،

\par }{\Q لەبەر بوورانەوەی منداڵان و شیرەخۆران

\par }{\QB لەناو گۆڕەپانەکانی شاردا.


\par }{\BB \par }
{\Q \VS{12}بە دایکیان دەڵێن:

\par }{\QB «کوا نان و ئاو\FTNT{‡}{{\FR 2:12 }{\FT{عیبری: نان و شەراب، دەربڕینێکە مەبەستی لێی خۆراکە بۆ بژێوی مرۆڤ.‏}}}؟»

\par }{\Q کاتێک وەک بریندار

\par }{\QB لەناو گۆڕەپانەکانی شاردا دەبوورێنەوە،

\par }{\Q کاتێک ڕۆحیان دەردەچێت

\par }{\QB لەناو باوەشی دایکیان.


\par }{\BB \par }
{\Q \VS{13}چیت پێ بڵێم؟

\par }{\QB ئەی ئۆرشەلیمی کچ،

\par }{\QB بە چیت بچووێنم؟

\par }{\Q بە چی بەراوردت بکەم،

\par }{\QB بۆ ئەوەی دڵت بدەمەوە،

\par }{\QB ئەی سییۆنی کچە پاکیزە؟

\par }{\Q وێران بوونت وەک دەریا قووڵە.

\par }{\QB کێ دەتوانێت چاکت بکاتەوە؟


\par }{\BB \par }
{\Q \VS{14}بینینی خودایی بۆ پێغەمبەرەکانت

\par }{\QB درۆ و فریودەر بوو،

\par }{\Q تاوانی تۆیان دەرنەخست

\par }{\QB بۆ ئەوەی لە ڕاپێچکردن بتپارێزن.

\par }{\Q بەڵکو سروشی\FTNT{§}{{\FR 2:14 }{\FT{‏فەرموودەیەکی خودایە کە لە ڕێگای ڕۆحی پیرۆزەوە بۆ مرۆڤ هاتبێت.‏}}}

\par }{\QB درۆ و هەڵخەڵەتێنەریان بە تۆ گەیاند.


\par }{\BB \par }
{\Q \VS{15}هەموو ئەوەی بەوێدا تێدەپەڕێت

\par }{\QB بە گاڵتەپێکردنەوە چەپڵەت بۆ لێدەدات،

\par }{\Q فیکە لێ دەدەن و سەر بادەدەن

\par }{\QB لەبەر ئۆرشەلیمی کچ،

\par }{\Q دەڵێن: «ئەمە شارەکەیە

\par }{\QB کە پێی دەگوترا تەواوی جوانی و

\par }{\QB مایەی دڵخۆشی هەموو زەوییە؟»


\par }{\BB \par }
{\Q \VS{16}هەموو دوژمنەکانت

\par }{\QB دەمیان لێت دەکرێتەوە،

\par }{\Q فیشکەیان دێت و ددانیان لێت جیڕدەکەنەوە،

\par }{\QB دەڵێن: «هەڵمانلووشی.

\par }{\Q بێگومان ئەمە ئەو ڕۆژەیە کە چاوەڕوانی بووین،

\par }{\QB پێی گەیشتین و بینیمان.»


\par }{\BB \par }
{\Q \VS{17}یەزدان ئەوەی مەبەستی بوو کردی،

\par }{\QB قسەی خۆی بەجێگەیاند،

\par }{\QB ئەوەی لە ڕۆژانی کۆنەوە بەڵێنی پێیدا.

\par }{\Q بەبێ بەزەیی تۆی ڕووخاند،

\par }{\QB دوژمنی پێت خۆشکرد،

\par }{\QB هێزی ناحەزانی تۆی پتەو کرد.


\par }{\BB \par }
{\Q \VS{18}دڵی خەڵکەکە

\par }{\QB بۆ پەروەردگار هاوار دەکات.

\par }{\Q ئەی شووراکانی سییۆنی کچ،

\par }{\Q با فرمێسکەکانت وەک ڕووبار بڕژێت

\par }{\QB بە شەو و بە ڕۆژ.

\par }{\Q خۆت مەبووژێنەوە،

\par }{\QB چاوەکانت پشوو نەدات.


\par }{\BB \par }
{\Q \VS{19}هەستە، بە شەو هاوار بکە،

\par }{\QB لەگەڵ دەستپێکردنی ئێشکگرتن.

\par }{\Q وەک ئاو دڵت هەڵبڕێژە

\par }{\QB لەبەردەم پەروەردگار.

\par }{\Q دەستت بۆی بەرز بکەوە

\par }{\QB لە پێناوی ژیانی منداڵەکانت،

\par }{\Q ئەوانەی لە برسان بووراونەتەوە

\par }{\QB لەسەر سووچی هەموو شەقامەکان.


\par }{\BB \par }
{\Q \VS{20}«ئەی یەزدان، ببینە و تێڕابمێنە،

\par }{\QB ئەمەت بە کێ کردووە؟

\par }{\Q ئایا ژن بەری سکی خۆی دەخوات،

\par }{\QB منداڵی باوەشی؟

\par }{\Q ئایا کاهین و پێغەمبەر

\par }{\QB لە پیرۆزگای پەروەردگار دەکوژرێت؟


\par }{\BB \par }
{\Q \VS{21}«گەنج و پیر پێکەوە پاڵکەوتن

\par }{\QB لەسەر زەوی شەقامەکان،

\par }{\Q پاکیزە و لاوەکانم

\par }{\QB بە شمشێر کوژراون.

\par }{\Q لە ڕۆژی تووڕەییتدا ئەوانت کوشت،

\par }{\QB ئەوانت بەبێ بەزەیی سەربڕی.


\par }{\BB \par }
{\Q \VS{22}«هەروەک بۆ ڕۆژی جەژن بانگهێشتت کردبن،

\par }{\QB ئاوا لە دژی من لە هەموو لایەکەوە بانگی تۆقینت کرد.

\par }{\Q لە ڕۆژی تووڕەیی یەزدان

\par }{\QB کەس ڕاینەکرد و کەس دەرباز نەبوو،

\par }{\Q ئەوانەی لە باوەشم کردن و بەخێوم کردن،

\par }{\QB دوژمن لەناوی بردن.»


\par }{\BB \par }
{\BB \par }


\PoetryChap{3}{\Q \VerseOne{1}من ئەو پیاوەم کە زەلیلیم بینی

\par }{\QB بە گۆچانی تووڕەیی ئەو.


\par }{\Q \VS{2}منی بە پێش خۆی دا و

\par }{\QB منی بە تاریکاییدا برد، بەبێ هیچ ڕووناکییەک.


\par }{\Q \VS{3}بێگومان، دەستی لە دژی من بەرزدەکاتەوە

\par }{\QB بە بەردەوامی و بە درێژایی ڕۆژ.


\par }{\BB \par }
{\Q \VS{4}گۆشت و پێستی منی پیرکرد،

\par }{\QB ئێسکەکانی شکاندم.


\par }{\Q \VS{5}دەوری گرتم و گەمارۆی دام

\par }{\QB بە ژەهر و ناخۆشی.


\par }{\Q \VS{6}ناچاری کردم لەناو تاریکیدا نیشتەجێ بم

\par }{\QB وەک ئەوانەی لەمێژە مردوون.


\par }{\BB \par }
{\Q \VS{7}لەناو پەرژینێک بەندی کرد بۆ ئەوەی نەتوانم هەڵبێم،

\par }{\QB زنجیرەکانی منی قورس کرد.


\par }{\Q \VS{8}هەروەها کاتێک هاوار دەکەم و داوای فریاکەوتن دەکەم،

\par }{\QB بەڵام نزاکانم ڕادەگرێت.


\par }{\Q \VS{9}بەردی تاشراوی کەڵەکە کرد و ڕێگای منی پێ گرت،

\par }{\QB ڕێڕەوەکانی منی خواروخێچ کرد.


\par }{\BB \par }
{\Q \VS{10}وەک ورچێک بۆم لە بۆسەدایە،

\par }{\QB وەک شێرێک خۆی مات دەکات،


\par }{\Q \VS{11}منی لەڕێ لادا و پارچەپارچەی کردم،

\par }{\QB منی وێران کرد.


\par }{\Q \VS{12}کەوانەکەی ڕاکێشا

\par }{\QB منی کردە نیشانەی تیرەکانی.


\par }{\BB \par }
{\Q \VS{13}تیرەکانی تیردانەکەی

\par }{\QB لە دڵم چەقاند.


\par }{\Q \VS{14}هەموو گەلەکەم سووکایەتیم پێ دەکەن،

\par }{\QB بە درێژایی ڕۆژ بە گۆرانی گاڵتەم پێ دەکەن.


\par }{\Q \VS{15}تێری کردم لە تاڵی،

\par }{\QB زەقنەبووتی دەرخوارد دام.


\par }{\BB \par }
{\Q \VS{16}بە چەو ددانەکانی منی وردوخاش کرد،

\par }{\QB منی لەناو خۆڵەمێش پەستایەوە.


\par }{\Q \VS{17}من لە ئاشتی بێبەش کراوم،

\par }{\QB سەرکەوتنم لەبیرچووەوە.


\par }{\Q \VS{18}ئینجا گوتم، «شکۆمەندیم نەما،

\par }{\QB هەروەها هیوام بە یەزدان بڕا.»


\par }{\BB \par }
{\Q \VS{19}دێتەوە بیرم، ڕۆژانی زەلیلی و سەرگەردانیم،

\par }{\QB وەک ژەهر و زەقنەبووت بوون.


\par }{\Q \VS{20}بە باشی بەبیرم دێتەوە،

\par }{\QB لە ناخەوە ڕۆحم خەمبارە.


\par }{\Q \VS{21}بەڵام ئەوە دەهێنمەوە یادم و

\par }{\QB لەبەر ئەوە هیوام هەیە:


\par }{\BB \par }
{\Q \VS{22}بەهۆی خۆشەویستی نەگۆڕی یەزدانە کە لەناونەچووین،

\par }{\QB چونکە بەزەییەکەی تەواو نابێت.


\par }{\Q \VS{23}ئەوانەت هەموو بەیانییەک نوێن؛

\par }{\QB دڵسۆزییەکەت چەند گەورەیە.


\par }{\Q \VS{24}بە خۆم دەڵێم: «یەزدان بەشی منە،

\par }{\QB لەبەر ئەوە هیوام بەوە.»


\par }{\BB \par }
{\Q \VS{25}یەزدان چاکە بۆ ئەوانەی هیوایان بەو هەیە،

\par }{\QB بۆ ئەو کەسەی داوای ئەو دەکات.


\par }{\Q \VS{26}باشە بۆ کەسێک بە بێدەنگی چاوەڕێ بکات

\par }{\QB بۆ هاتنی ڕزگاریی یەزدان.


\par }{\Q \VS{27}باشە پیاو نیر هەڵبگرێت

\par }{\QB هەر لە تەمەنی منداڵییەوە.


\par }{\BB \par }
{\Q \VS{28}با بە تەنها دانیشێت و بێدەنگ بێت،

\par }{\QB چونکە یەزدان ئەمەی بەسەرهێناوە.


\par }{\Q \VS{29}با سەری بخاتە ناو خاکوخۆڵ،

\par }{\QB لەوانەیە هێشتا هیوای مابێت.


\par }{\Q \VS{30}با ڕوومەتی بۆ ئەوە ڕابگرێت کە لێی دەدات،

\par }{\QB با تێربێت لە ڕیسوایی.


\par }{\BB \par }
{\Q \VS{31}چونکە کەس بۆ هەتاهەتایە

\par }{\QB لەلایەن پەروەردگارەوە ڕەت ناکرێتەوە.


\par }{\Q \VS{32}لەگەڵ ئەوەی دڵتەنگی دەهێنێت، میهرەبانیش نیشان دەدات،

\par }{\QB بەپێی گەورەیی خۆشەویستییە نەگۆڕەکەی.


\par }{\Q \VS{33}ئەو کەس لە دڵەوە زەلیل ناکات و

\par }{\QB دڵتەنگی ناکات.


\par }{\BB \par }
{\Q \VS{34}تێکشکاندنی دیلەکانی هەموو زەوی

\par }{\QB لەژێر پێ،


\par }{\Q \VS{35}یان بێبەشکردنی کەسێک لە مافی خۆی

\par }{\QB لەبەردەم خودای هەرەبەرز،


\par }{\Q \VS{36}یان بەدوورگرتنی مرۆڤ لە دادپەروەری،

\par }{\QB ئایا پەروەردگار هەموو ئەمانە نابینێت؟


\par }{\BB \par }
{\Q \VS{37}کێ دەتوانێت قسە بکات قسەکەی بێتەجێ،

\par }{\QB ئەگەر پەروەردگار فەرمانی نەدابێت؟


\par }{\Q \VS{38}ئایا ڕوودانی چاکە و خراپە

\par }{\QB بە فەرمایشتی خودای هەرەبەرز نییە؟


\par }{\Q \VS{39}بۆچی مرۆڤی زیندوو گلەیی بکات

\par }{\QB کاتێک لەسەر گوناهەکانی سزا دەدرێت؟


\par }{\BB \par }
{\Q \VS{40}با هەڵسوکەوتمان بپشکنین و تاقی بکەینەوە و

\par }{\QB بگەڕێینەوە بۆ لای یەزدان.


\par }{\Q \VS{41}با دڵ و دەستمان بەرزبکەینەوە

\par }{\QB بۆ خودا لە ئاسمان، بڵێین:


\par }{\Q \VS{42}«ئێمە گوناهمان کرد و یاخی بووین،

\par }{\QB تۆش لێمان خۆش نەبوویت.


\par }{\BB \par }
{\Q \VS{43}«خۆت بە تووڕەیی داپۆشی و ڕاوتناین،

\par }{\QB بەبێ بەزەیی ئێمەت کوشت.


\par }{\Q \VS{44}بە هەور خۆت داپۆشی

\par }{\QB بۆ ئەوەی نوێژەکانمان نەگاتە لات.


\par }{\Q \VS{45}ئێمەت کرد بە پاشەڕۆ و نەویستراو

\par }{\QB لەنێو گەلان.


\par }{\BB \par }
{\Q \VS{46}«هەموو دوژمنانمان

\par }{\QB دەمیان لێمان کردەوە.


\par }{\Q \VS{47}ترس و تەڵە باڵی بەسەرماندا کێشا،

\par }{\QB لەناوچوون و وێرانی.»


\par }{\Q \VS{48}چاوەکانم کانی فرمێسک هەڵدەڕێژن

\par }{\QB لەبەر ئەوەی گەلەکەم لەناوچوون.


\par }{\BB \par }
{\Q \VS{49}چاوەکانم فرمێسک هەڵدەڕێژن و ناوەستن

\par }{\QB بەبێ پسانەوە،


\par }{\Q \VS{50}تاوەکو یەزدان لە ئاسمانەوە

\par }{\QB تەماشای خوارەوە بکات و ببینێت.


\par }{\Q \VS{51}ئەوەی دەیبینم گیانم ئازار دەدات

\par }{\QB لەبەر ئازاری کچانی شارەکەم.


\par }{\BB \par }
{\Q \VS{52}ئەوانەی دوژمنی من بوون بەبێ هۆ

\par }{\QB وەک چۆلەکە ڕاویان کردم.


\par }{\Q \VS{53}بە زیندووێتی منیان فڕێدا ناو چاڵ،

\par }{\QB بەردیان تێمگرت.


\par }{\Q \VS{54}نوقومی ئاو بووم،

\par }{\QB گوتم: «خەریکە بمرم.»


\par }{\BB \par }
{\Q \VS{55}ئەی یەزدان، لە قووڵایی چاڵەوە

\par }{\QB بە ناوی تۆوە نزا دەکەم.


\par }{\Q \VS{56}گوێت لە دەنگم بوو:

\par }{\QB «گوێت دامەخە کاتێک هاوار و هانات بۆ دەهێنم.»


\par }{\Q \VS{57}ئەو ڕۆژەی نزام بۆ کردیت نزیک بوویتەوە،

\par }{\QB فەرمووت: «مەترسە!»


\par }{\BB \par }
{\Q \VS{58}ئەی پەروەردگار، بەرگریت لە کێشەی من کرد،

\par }{\QB ژیانی منت کڕییەوە.


\par }{\Q \VS{59}ئەی یەزدان، ستەمدیدەیی منت بینی.

\par }{\QB دادوەری کێشەکەم بکە!


\par }{\Q \VS{60}هەموو تۆڵەسەندنەوەکەی ئەوانت بینی،

\par }{\QB هەموو پیلانەکانیان لە دژی من.


\par }{\BB \par }
{\Q \VS{61}ئەی یەزدان، گوێت لە ڕیسواکردنەکەیان بوو،

\par }{\QB هەموو پیلانەکانیان لە دژی من؛


\par }{\Q \VS{62}ئەوەی دوژمنەکانم بە درێژایی ڕۆژ لە دژی من

\par }{\QB باسی دەکەن و دەیچرپێنن.


\par }{\Q \VS{63}تەماشایان بکە! هەستان و دانیشتنیان،

\par }{\QB بە گۆرانییەکانیان گاڵتەم پێ دەکەن.


\par }{\BB \par }
{\Q \VS{64}ئەی یەزدان، سزایان بدە،

\par }{\QB بەپێی کردەوەکانی دەستیان.


\par }{\Q \VS{65}پێچە لەسەر دڵیان دابنێ،

\par }{\QB با نەفرەتت لەسەریان بێت!


\par }{\Q \VS{66}بە تووڕەییەوە ڕاویان بنێ و لەناویان ببە

\par }{\QB لەژێر ئاسمانی یەزداندا.


\par }{\BB \par }


\PoetryChap{4}{\Q \VerseOne{1}چۆن زێڕ ڕەونەقی خۆی لەدەستدات،

\par }{\QB زێڕی بێگەرد گۆڕا!

\par }{\Q بەردەکانی پیرۆزگا پەرشوبڵاو بوونەوە

\par }{\QB لەسەر سووچی هەموو شەقامێک.


\par }{\BB \par }
{\Q \VS{2}چۆن کوڕە بەهادارەکانی سییۆن،

\par }{\QB ئەوانەی بە زێڕی بێگەرد دەکێشران،

\par }{\Q ئێستا بە گۆزەی گڵ دانران،

\par }{\QB دەستکردی دەستی گۆزەکەر!


\par }{\BB \par }
{\Q \VS{3}تەنانەت چەقەڵەکانیش گوانیان دەدەنە توولەکانیان

\par }{\QB بۆ ئەوەی شیریان پێبدەن،

\par }{\Q بەڵام گەلەکەی من دڵڕەقە

\par }{\QB وەک وشترمرغ لە چۆڵەوانی.


\par }{\BB \par }
{\Q \VS{4}لەبەر تینووێتی

\par }{\QB شیرەخۆرە زمانی بە مەڵاشوویەوە نووسا.

\par }{\Q منداڵەکان داوای نان دەکەن،

\par }{\QB بەڵام کەس نییە بۆیان بشکێنێت.


\par }{\BB \par }
{\Q \VS{5}ئەوانەی خواردنی خۆشیان دەخوارد

\par }{\QB لە شەقامەکاندا وێران بوون،

\par }{\Q ئەوانەی لەناو جلوبەرگی ئەرخەوانی بەخێو دەکران

\par }{\QB لەسەر زبڵدانەکان پاڵ دەدەنەوە.


\par }{\BB \par }
{\Q \VS{6}سزای تاوانی گەلەکەم گەورەتر بوو

\par }{\QB لە سزای گوناهەکەی سەدۆم،

\par }{\Q ئەوەی لە چرکەیەکدا سەرەوژێر بوو

\par }{\QB بێ ئەوەی دەستی یارمەتی بۆ درێژ بکرێت.


\par }{\BB \par }
{\Q \VS{7}میرەکانیان لە بەفر بێگەردتر بوون،

\par }{\QB لە شیر سپیتر بوون،

\par }{\Q جەستەیان لە یاقووت\FTNT{*}{{\FR 4:7 }{\FT{یاقووت: گەوهەری سووری تێر.‏}}} سوورتر بوو،

\par }{\QB وەک یاقووتی شین\FTNT{†}{{\FR 4:7 }{\FT{یاقووتی شین: دەشێت وەک لاجیوەرد بێت.‏}}} بوون.


\par }{\BB \par }
{\Q \VS{8}بەڵام ئێستا ڕەنگیان لە ڕەژوو ڕەشترە،

\par }{\QB لە شەقامەکاندا ناناسرێنەوە.

\par }{\Q پێستیان بە ئێسکیانەوە نووساوە

\par }{\QB وەک تەختەدار وشک هەڵگەڕاوە.


\par }{\BB \par }
{\Q \VS{9}ئەوانەی بە شمشێر کوژران باشتر بوون

\par }{\QB لەوانەی بە قاتوقڕی مردن.

\par }{\Q ئەوانە بە برسیێتی ئازاریان چێشت،

\par }{\QB چونکە خواردن لە کێڵگە نەبوو.


\par }{\BB \par }
{\Q \VS{10}دایکە میهرەبانەکان

\par }{\QB بە دەستی خۆیان منداڵەکانیان لێنا،

\par }{\Q کردیان بە خۆراک

\par }{\QB کاتێک گەلەکەم لەناوچوو.


\par }{\BB \par }
{\Q \VS{11}یەزدان تووڕەیی خۆی دەردەبڕێت،

\par }{\QB هەڵچوونی بە جۆشی خۆی هەڵدەڕێژێت.

\par }{\Q ئاگرێکی لە سییۆن بەرپا کرد

\par }{\QB بناغەکانی سووتاند.


\par }{\BB \par }
{\Q \VS{12}پاشاکانی زەوی و هەموو دانیشتووانی جیهان

\par }{\QB باوەڕیان نەکرد

\par }{\Q کە دوژمن و ناحەز

\par }{\QB دێنە ناو دەروازەکانی ئۆرشەلیمەوە.


\par }{\BB \par }
{\Q \VS{13}بەڵام لەبەر گوناهی پێغەمبەرەکانی\FTNT{‡}{{\FR 4:13 }{\FT{مەبەستی لەوانەیە کە خۆیان وەک پێغەمبەر دەناساند و لە ڕاستیشدا پێغەمبەر نەبوون. بڕوانە یەرمیا 5‏:31؛ 6‏:13.‏}}} و

\par }{\QB تاوانی کاهینەکانی ڕوویدا،

\par }{\Q ئەوانەی لە ناوەڕاستیدا

\par }{\QB خوێنی ڕاستودروستانیان دەڕشت.


\par }{\BB \par }
{\Q \VS{14}بە شەقامەکاندا وێڵ بوون

\par }{\QB وەک کوێر.

\par }{\Q خۆیان بە خوێن گڵاوکرد،

\par }{\QB کەس ناتوانێت دەست لە جلەکانیان بدات.


\par }{\BB \par }
{\Q \VS{15}خەڵک هاواریان لێ دەکەن: «ئەی گڵاوەکان، دووربکەونەوە!

\par }{\QB دووربکەونەوە! دووربکەونەوە، دەستمان لێ مەدەن!»

\par }{\Q کاتێک ڕایانکرد و وێڵ بوون،

\par }{\QB لەناو گەلاندا گوتیان،

\par }{\QB «جارێکی دیکە ناتوانن لێرە نیشتەجێ بن.»


\par }{\BB \par }
{\Q \VS{16}یەزدان خۆی پەرتەوازەی کردن،

\par }{\QB ئیتر چاودێرییان ناکات.

\par }{\Q خەڵک ڕێزیان لە کاهینەکان نەگرت،

\par }{\QB لەگەڵ پیرەکان میهرەبان نەبوون.


\par }{\BB \par }
{\Q \VS{17}سەرباری ئەمەش، ئێمە چاومان کزبوو

\par }{\QB بێهوودە لە چاوەڕوانی یارمەتی،

\par }{\Q لە قوللەکانمان چاوەڕێ بووین

\par }{\QB بۆ گەلێک کە ناتوانێت ڕزگارمان بکات.


\par }{\BB \par }
{\Q \VS{18}تەڵەیان بۆ هەنگاوەکانمان ناوەتەوە

\par }{\QB بۆ ئەوەی لە گۆڕەپانەکانماندا هاتوچۆ نەکەین.

\par }{\Q کۆتاییمان نزیک بووەوە، چەند ڕۆژێکمان ماوە،

\par }{\QB چونکە کۆتاییمان هات.


\par }{\BB \par }
{\Q \VS{19}ئەوانەی ڕاویان دەناین سووکتر بوون

\par }{\QB لە هەڵۆکانی ئاسمان،

\par }{\Q بەسەر چیاکاندا شوێنمان کەوتن،

\par }{\QB لە چۆڵەوانیدا بۆسەیان بۆمان نایەوە.


\par }{\BB \par }
{\Q \VS{20}پاشای دەستنیشانکراوی یەزدان، ئەوەی هەناسەی ژیانمانە،

\par }{\QB لە بۆسەکانیان گیرا،

\par }{\Q ئەوەی گوتمان، لە سێبەری ئەودا

\par }{\QB لەنێو گەلان دەژین.


\par }{\BB \par }
{\Q \VS{21}ئەی کچی ئەدۆم، دڵخۆش و دڵشادبە،

\par }{\QB ئەی دانیشتووانی خاکی عوچ.

\par }{\Q بەڵام جامەکە بەسەر تۆشدا تێدەپەڕێت،

\par }{\QB سەرخۆش دەبیت و ڕووت دەبیتەوە.


\par }{\BB \par }
{\Q \VS{22}ئەی سییۆنی کچ، سزای تاوانەکەت تەواو دەبێت،

\par }{\QB ڕاپێچکراوییەکەت درێژ ناکاتەوە.

\par }{\Q بەڵام ئەی ئەدۆمی کچ، سزای تاوانەکەی تۆ دەدات،

\par }{\QB گوناهەکەت ئاشکرا دەکات.


\par }{\BB \par }
{\BB \par }


\PoetryChap{5}{\Q \VerseOne{1}ئەی یەزدان، بەبیرت بێتەوە چیمان بەسەرهات،

\par }{\QB تەماشا بکە و ڕیسواییەکەمان ببینە.


\par }{\Q \VS{2}میراتەکەمان بۆ نامۆکان بوو،

\par }{\QB ماڵمان بۆ بێگانە.


\par }{\Q \VS{3}هەتیو و بێ باوک بووین،

\par }{\QB دایکانمان وەک بێوەژنن.


\par }{\Q \VS{4}دەبێ ئەو ئاوە بکڕین کە دەیخۆینەوە

\par }{\QB دارەکانمان بە نرخ بۆمان دێت.


\par }{\Q \VS{5}ئەوانەی ڕاومان دەنێن زۆر نزیک بوونەوە،

\par }{\QB ماندوو دەبین و حەوانەوەمان نییە.


\par }{\Q \VS{6}دەستمان لە میسری و ئاشورییەکان پانکردەوە

\par }{\QB بۆ بەدەستهێنانی نانی پێویست.


\par }{\Q \VS{7}باوکانمان گوناهیان کرد، نەمان،

\par }{\QB ئێمەش سزاکەیان وەردەگرین.


\par }{\Q \VS{8}کۆیلەکان فەرمانڕەوایەتیمان دەکەن،

\par }{\QB کەس نییە لە دەستیان ڕزگارمان بکات.


\par }{\Q \VS{9}بەهۆی شمشێر لە چۆڵەوانی ژیانمان لە مەترسیدایە

\par }{\QB هەتا بژێوی پەیدا دەکەین.


\par }{\Q \VS{10}پێستمان وەک تەنوور سووتاوە،

\par }{\QB لەبەر برسیێتی برژاوین.


\par }{\Q \VS{11}لە سییۆن دەستدرێژییان کردە سەر ژنان،

\par }{\QB پاکیزەکانیش لە شارۆچکەکانی یەهودا.


\par }{\Q \VS{12}میران بە دەستیانەوە هەڵدەواسرێن،

\par }{\QB ڕێز لە پیران ناگیرێت.


\par }{\Q \VS{13}لاوانیان دەهاڕدرێن،

\par }{\QB منداڵان لەژێر بارەداردا بەلادادێن.


\par }{\Q \VS{14}پیران دەستیان لە دەروازە هەڵدەگرن،

\par }{\QB لاوانیش وازیان لە گۆرانی هێنا.


\par }{\Q \VS{15}خۆشی دڵمان نەما،

\par }{\QB شاییمان بوو بە شیوەن.


\par }{\Q \VS{16}تاجی سەرمان کەوت.

\par }{\QB قوڕبەسەرمان، چونکە گوناهمان کرد!


\par }{\Q \VS{17}لەبەر ئەم شتانە دڵمان داهێزرا،

\par }{\QB لەبەر ئەم ڕووداوانە بەرچاومان تاریک بوو،


\par }{\Q \VS{18}لەبەر کێوی سییۆن، وێران بوو،

\par }{\QB چەقەڵ هاتوچۆی تێدا دەکەن.


\par }{\BB \par }
{\Q \VS{19}ئەی یەزدان، تۆ بۆ هەتاهەتایە حوکم دەکەیت،

\par }{\QB تەختی تۆ نەوە دوای نەوە بەردەوام دەبێت.


\par }{\Q \VS{20}بۆچی بەردەوام لەبیرمان دەکەیت؟

\par }{\QB بۆچی کاتێکی درێژ بەجێمان دەهێڵیت؟


\par }{\Q \VS{21}ئەی یەزدان، بمانگەڕێنەوە بۆ لای خۆت، هەتا بگەڕێینەوە،

\par }{\QB وەک جاران ڕۆژانمان نوێ بکەرەوە،


\par }{\Q \VS{22}یان تۆ زۆر لێمان تووڕە بوویت و

\par }{\QB بە تەواوی ئێمەت ڕەتکردووەتەوە؟

\par }\end{RTL}
